










2 

Μάρτης, γδάρτης και παλουκοκάφτης λέγανε οι παλιοί, αλλά δεν γνώριζαν πως οι 
ανθρώπινες δραστηριότητες φαίνεται ότι συντελούν στην αύξηση της παγκόσμιας 
θερμοκρασίας με συνέπειες ενδεχομένως εφιαλτικές για τα εγγόνια τους. Ευτυχώς οι 
ισχυροί του πλανήτη συναντήθηκαν στο Κιότο και διευθέτησαν ορθολογικά το ζήτη¬ 
μα δημιουργώντας ένα χρηματιστήριο ρύπων!(σελίδα 6). Μετά από αυτό το μόνο που 
έλειπε ήταν ένας μηχανισμός ξεπλύματος των μολυσμένων κερδών αυτού του χρη¬ 
ματιστηρίου. Τον βρήκανε κι αυτόν (σελίδα 7) κι ησυχάσανε. Κι αυτοί κι οι οικολόγοι! 
Μάρτη μήνα μας είπαν ότι ξεκίνησε κι ο πόλεμος στο Ιράκ, πριν δύο χρόνια, κι όλοι 
αυτοί που δεν ήξεραν, δεν είδαν, δεν άκουσαν τίποτα μέχρι τότε για την καπιταλιστική 
βία ξεχύθηκαν στους δρόμους αλαλάζοντας για την ειρήνη(σελ.5). Όταν τους είπαν 
πως ο πόλεμος τέλειωσε ξαναγύρισαν σπίτι τους εφησυχασμένοι ότι κάναν το σωστό. 
Δηλαδή ότι πιστεύουν ό,τι τους λένε! 

Αυτά βλέπει κι ο πλανητάρχης κι οργανώνει τη στέψη του στη νέα προεδρία της αυ¬ 
τοκρατορίας του με βασιλικά μεγαλεία (σελ.12). Γιατί αν μας λέγαν ότι ο μπους είναι 
I η βασίλισσα βικτώρια θα τους πιστεύαμε. Εδώ πιστέψαμε ότι ο πόλεμος στο Ιράκ τέ- 
λειωσε! 

Μάρτη μήνα μας είπαν ότι το αδούλωτο ελληνικό έθνος ξεσηκώθηκε, με μπροστάρη¬ 
δες τους Χριστόδουλους της εποχής, ενάνια στον τούρκο κατακτητή για λόγους πε- 
ρηφάνειας και μαγκιάς. Έτσι απλά, οι προύχοντες και το παπαδαριό είπαν να φτύσουν 
τα προνόμια και τα πλούτη τους για χάρη μιας εθνικής ιδέας και μιας αιματολογικής 
καθαρότητας που κρατά από τα χρόνια του Ομήρου. Κι οι φτωχοδιάβολοι κι εξαθλιω¬ 
μένοι ραγιάδες τους ακολούθησαν γιατί είναι άλλο πράγμα να σου πίνει το αίμα ο ομό¬ 
θρησκος (δεν κινδυνεύεις κι από επιμειξία) κι άλλο ο τουρκαλάς. Αυτά μας λέει ο μέγας 
μπάρμαν Κ.Παπαρρηγόπουλος, που έβαλε στο σέικερ της ιστορίας όλους τους λαούς 
που κατοικούσαν στην νότια βαλκανική (ρωμιούς, σλάβους, βούλγαρους, αρβανίτες, 
βλάχους, εβραίους) και προσθέτοντας μια δόση αφροδισιακής (σε ρόλο γρεναδίνης) 
ορθοδοξίας έβγαλε ενα φοβερό κοκτέιλ που λέγεται «εθνική συνείδηση». 

Μάρτης. Τα καλά παιδιά θα πιουν από το κοκτέιλ του Παπαρρηγόπουλου (του εθνικού 
μας ιστορικού ντε) και θα πάνε στην παρέλαση. Τα κακά παιδιά θα πάμε στα γενέθλια 
των καταλήψεων Τειτα Ιηεο^πΐία και Φάμπρικα Υφανέτ, που κλείνουν τον πρώτο χρόνο 
λειτουργίας τους. Γιατί το μικρόβιο της ελευθερίας μάς έχει μολύνει ανεπανόρθωτα. Το 
ίδιο ευχόμεθα και δι’ υμάς. 

Μάρτης. Καμία αλλαγή. Το εμπόριο προς εκπόρνευση γυναικών συνεχίζεται αμείωτο 
υπό την ενδελεχή επίβλεψη της εξουσίας και με την ένοχη συγκάλυψη της κοινωνίας, 
η οποία σοκάρεται μόνο όταν ο πελάτης του μπουρδέλου είναι κληρικός. Μία 20χρονη 
αλλοδαπή σκλάβα, δαρμένη και χιλιοβιασμένη «είναι κρίμα». Ο πελάτης ούτε τη φυλα¬ 
κίζει, ούτε τη δέρνει, ούτε τη βιάζει (αφού πληρώνει και αυτή κάθεται). «Είναι άντρας»! 
Ουαί γραμματείς και φαρισσαίοι, υποκριταί. 

Και μέσα σ’όλο το αντριλίκι της ντούρας φυλής μας να σου και κάποιοι αλλόκοτοι 
(ηιιεεΓδ) οι οποίοι «ποτέ δεν πήραν το ρολάκι, που τους πλασάραν οι πολλοί, να παίζουν 
το γαλάζιο αγοράκι με τη βαρβάτη τη... φωνή»(Τζ.Πανούσης). Κοντά τους και κάποιες 
που «δεν πήραν το ρολάκι να παίζουν το ροζέ το κοριτσάκι που ’χει μόνο στο μυαλό του 
τη βαρβάτη τη... φωνή»(Δημώδες). Και σαν να μην έφταναν που υπάρχουν και ντροπιά¬ 
ζουν τους ένδοξους απογόνους του Πλάτωνα και των συνδαιτημόνων του στα σχετικά 
συμπόσια, κάνουν και πάρτυ! Δεν ντρέπονται και μας στέλνουν (κάποιος από τους δι¬ 
οργανωτές) και γράμμα στο ΒΗοΕ Ουΐ. Κι εμείς που δεν γουστάρουμε τα ρολάκια το 
δημοσιεύουμε με το αυτούσιο του πάθος. 

Μάρτης, γδάρτης και παλουκοκάφτης λέγανε οι _ 


παλιοί αλλά μάλλον δεν _ 

εννοούσανε το παλούκωμα που χρειάζονται οι 

«ιερείς» πατέρες της εκκλησίας μας. Ίσως γιατί τότε δεν είχανε Μάκη να τους ανοίγει 
τα μάτια.. «Ως εν ουρανό κι επί της γης» ξέρανε. Αφέντης ο θεούλης στους ουρανούς, 
αφέντες και οι παπάδες επι της γης. 

Οι όλες αποκαλύψεις για τα κυκλώματα παπάδων-δικαστικών-εμπόρων ναρκωτικών 
έπεσαν σαν κεραυνός εν αιθρία στην αθώα ελληνική κοινωνία. «Μα γίνονται τέτοια 
πράγματα;». Ή αλλιώς: «χέζουν οι αρκούδες στο δάσος;». Είτε ο ελληνικός καπιταλι¬ 
σμός κατάλαβε επιτέλους ότι η θρησκεία δεν του είναι πια απαραίτητη στο ξεζούμισμα 
των υπηκόων του, είτε ο «αδιάφθορος» Κωστάκης αποφάσισε να ξεκαθαρίσει την πα- 
σοκική διαπλοκή για να εγκαθιδρύσει τη δική του, είτε ακόμα το όλο εοηοερί είναι μια 
ενδοεξουσιαστική διαμάχη μεταξύ των τραγοπαπάδων, είτε τέλος, όπως θά λεγε και 
το Κόμμα (ένα είναι το Κόμμα!), όλα γίνονται με απώτερο σκοπό τον αποπροσανατο¬ 
λισμό της εργατικής τάξης από τα πραγματικά -μισθολογικά- της προβλήματα, εμείς 
παραμένουμε ενεργητικά αμέτοχοι παρατηρητές του κυρίαρχου μαϊμουδισμού και 
κοινωνοί μιας ανθρωπότητας απελευθερωμένης από τις μεταφυσικές της ψυχώσεις 
και τα τερατώδη θεόμορφα παραληρήματα. 

Κατά τα άλλα παραμένουμε ένα σύνολο ατόμων που συσπειρώθηκαν γύρω 
από την ανάγκη έκδοσης ενός μηνιαίου εντύπου που θα προβάλει μια διαφορετική 
από την κυρίαρχη, προσέγγιση-άποψη πάνω σε ζητήματα που είτε απασχολούν την I 
επικαιρότητα, είτε απλά άπτονται της καθημερινότητάς μας. Το στοίχημα είναι η δι- I 
άχυση ενός αντιεξουσιαστικού λόγου στο σώμα της κοινωνίας, κομμάτι της οποίας 
είμαστε κι εμείς, πέρα από τα στεγανά του πολιτικού μας χώρου. Δεν είμαστε πρε- 
σβευτές ΤΗΣ άποψης κι ούτε επιθυμούμε να γίνουμε. Μας ενδιαφέρει μέσα από 
τη συλλογική αυτή κίνηση να αναδειχθούν πέρα από τα ζητήματα καθεαυτά και 
προσωπικές δυναμικότητες, γι’ αυτό κι επιμένουμε στη συνεισφορά κειμένων προς 
δημοσίευση από τρίτους. 

Σε καμία περίπτωση δεν θέλουμε να γίνουμε δημοσιογράφοι ή αναμετα- 
δότες ανατρεπτικών κινημάτων και ιδεών. Συμμετέχουμε σαν άτομα στον αγώνα 
ενάντια σε κάθε μορφή εξουσίας και αυτό είναι που μας διαχωρίζει από τα κα- I 
θεστωτικά μέσα ενημέρωσης, που στόχος τους είναι η παραπληροφόρηση και ο 
έλεγχος της κοινής γνώμης - κοινώς η αποβλάκωση και η εξαπάτηση. 

Θεωρούμε αυτονόητο πως ένα τέτοιο εγχείρημα κινείται όχι μόνο έξω 
αλλά και ενάντια σε κάθε μορφή πνευματικών δικαιωμάτων. Επομένως η ανα- 
παραγωγή μέρους ή ολόκληρου κειμένου είναι ελεύθερη και επιθυμητή με την 
προϋπόθεση ότι αυτή δε θα χρησιμοποιηθεί από καθεστωτικά μέσα ενημέρωσης. 

Το ΒΗοΕ Ουΐ διανέμεται στους δρόμους της πόλης (στάσεις, λεωφο- I 
ρεία, πλατείες, κτλ), στις καταλήψεις Φάμπρικα Υφανέτ, Τειτα Ιηεο^πΐία, Μαύρη 
Γάτα, αυτοδιαχειριζόμενο στέκι στην ιατρική, καθώς και σε επιλεγμένα σημεία 
της πόλης. Φυσικά θα διανέμεται και σε άλλες πόλεις και θα διανέμεται από αυ- I 
τοδιαχειριζόμενα στέκια, καταλήψεις ή άτομα. 

Τις όποιες απορίες/προτάσεις/κείμενα/σχόλια έχετε μπορείτε να τις στέλνετε 
στο: ΒΗοΕ Ουΐ @(1ΐδοΒ0γ.ηεί ή να απευθυνθείτε στη συντακτική ομάδα που συ- I 
ναντιέται κάθε βδομάδα στο χώρο της κατάληψης Φάμπρικα Υφανέτ. 


Ανοίγω την τηλεόραση, διαφημίσεις. Πέφτει η 
πρώτη ατάκα: «γίνε ρεαλιστής», η δουλειά αρχί¬ 
ζει και βρωμάει ιδεολογία. Ακολουθεί μια δεύτε¬ 
ρη: «μείνε ονειροπόλος». Κάτι αρχίζει να σαλεύει 
μέσα μου, το πλάνο αλλάζει και εμφανίζεται ένα 
μικρό χαριτωμένο αυτοκινητάκι. Πέφτουν και τα 
τελευταία γράμματα: ιηεΓοεηάεδ- Βεπζ, τώρα δέ¬ 
σαμε. Στο ήδη ερεθισμένο μυαλό μου σφηνώνε¬ 
ται ένα παλιό σύνθημα του Μάη του £ 68: «Ας γί¬ 
νουμε επιτέλους ρεαλιστές, ας διεκδικήσουμε το 
αδύνατο». Σκέφτομαι την αναλογία, τσατίζομαι 
και κλείνω την τηλεόραση. Στο μυαλό μου πα¬ 
ρελαύνουν επαναστατικές ηλεκτρικές συσκευές, 
χαζογκόμενες που καυλώνουν με ηδονικά κρε- 
μοσάπουνα, χαρούμενοι χλεχλέδες που βλέπουν 
ποδόσφαιρο με πιτσούλες και μπυρίτσες γιατί 
έτσι τους αρέσει, και φιλικές στο περιβάλλον πε¬ 
τρελαϊκές πολυεθνικές. Εσωτερικεύω μια ακόμη 
έκρηξη, έχω συνηθίσει τώρα πια, σιγά- σιγά ηρε¬ 
μώ. Έπειτα βουλιάζω σ’ ένα γλυκό όραμα: άδεια 
μπουκάλια, γιατί έτσι μας αρέσει, απομεινάρια 
μιας συντριβής της εθνικής ομάδας γεμισμένα 
με εκείνο το πτητικό υγρό της οικολογικής πε¬ 
τρελαϊκής να ίπτανται προς το μικρό χαριτωμένο 
αυτοκινητάκι Ξυπνάω απότομα, πικρό χαμόγελο, 
γαμώτο, δεν είναι τόσο απλά τα πράγματα, επι¬ 
τίθενται από παντού, ο πόλεμος είναι συνολικός 
και θέλει μάτια και μυαλά ανοιχτά. 



ΡΕΑΛΙΣΜΟΣ ΚΑΙ ΟΝΕΙΡΟ-ΠΩΛΗΣΗ 


Η ανατρεπτική φρασεολογία περνάει από τα 
πλυντήρια της προπαγάνδας. Λέξεις και νοήμα¬ 
τα που κάποτε σήμαιναν πολλά και παράχθηκαν 
μέσα σε πραγματικές σχέσεις και αγώνες επα- 
νοηματοδοτούνται και ενσωματώνονται απονε¬ 
κρωμένα ως χαρακτηριστικά σε άχρηστα εμπο¬ 
ρεύματα προς πώληση. Τίποτα δεν είναι τυχαίο, 
αυτό που λείπει είναι και αυτό που θα πουληθεί, 
το επικίνδυνο, το ενοχλητικό θα κατασταλεί και 
θα αφομοιωθεί. Υπόσχονται και πουλάνε όλα 
αυτά που συστηματικά μας έχουν αποστερήσει, 
όλα αυτά για τα οποία αξίζει να βαφτούμε με τα 
χρώματα του πολέμου: ηδονή, ικανοποίηση, γνώ¬ 
ση, ανθρωπιά, υγεία, περιπέτεια, ελευθερία και 
τόσα άλλα. Αυτά όμως δεν αγοράζονται, δεν με¬ 
τριούνται, δεν συσκευάζονται, είναι διαδικασίες, 
αποτελέσματα σχέσεων, οργανωμένων αγώνων 
και τυχαίων συμπτώσεων, χαοτικά προϊόντα της 
αμεσότητας και της ελεύθερης αλληλεπίδρασης. 
Μ' αυτή τη σκέψη, ένα γαργαλητό στο στομάχι 
και ένα πονηρό χαμογελάκι στην ιδέα του γυμνού 
κορμιού της σφιχταγκαλιασμένο στο δικό μου, 
σταματώ... 


...από το πουθενά 


ινωνικό €ΐ 

Μαραθώνιο αλληλεγγύης, 
με την υποστήριξη όλων των 
μέσων μαζικής ενημέρωσης 
ξεκινά η κυβέρνηση.... 


στο πνεύμα του χάραξε το τσουνάμι ανθρωπιάς η ελληνική 
κυβέρνηση θα προσπαθήσει να μαζέψει τα 300.000 ευρώ 
για να ενισχύσει τις “ιρακινές δυνάμεις ασφαλείας” όπως 
υποσχέθηκε στην πρόσφατη σύνοδο του ΝΑΤΟ 

Πο ιο είναι ένα από τα πρώτα πράγματα που χρειάζεται 
ένα κράτος για την ανοικοδόμησή του; Μα φυσικά να 
υπάρχουν δυνάμεις ασφαλείας προκειμένου να καταστέλλουν 
τον εσωτερικό εχθρό. Και ειδικά στην περίπτωση του Ιράκ, το 
αντάρτικο πόλης, οι πορείες και τα σαμποτάζ σε πετρελαϊκές 
εταιρίες έχουν αυξηθεί τον τελευταίο καιρό. 

Για την εκπαίδευση των δυνάμεων ασφαλείας του 
Ιράκ δημιουργήθηκε ένα ταμείο ύψους 3.5 εκ. ευρώ. Η ελλάδα 
μετά τις “εξυπηρετήσεις” που έκανε στην αμερική κατά τη 
διάρκεια του πολέμου (βλέπε βάση Σούδας, Ακτιο, κτλ), 
προσφέρει στο παραπάνω ταμείο βοήθεια ύψους 300.000 
ευρώ. 





Στις 16/4/2004 συλλαμβάνεται από αστυνομικούς με πολιτικά, ο 
Πολύκαρπος Γεωργιάδης. Ύστερα από 30 ώρες ομηρίας του υπό 
καθεστώς πλήρους απομόνωσης, του αποδίδονται κατηγορίες 
σε βαθμό κακουργήματος για την απόπειρα εμπρησμού σε 
αυτοκίνητο ιδιωτικής εταιρίας δεαιπΐγ. Ο ίδιος αρνείται τις 
κατηγορίες και δηλώνει πως ως αναρχικός βρισκόταν από καιρό 
στο στόχαστρο της ασφάλειας Θεσσαλονίκης. 

Στη δίκη του που έγινε στις 16/2 στις Σέρρες ο Γεωργιάδης 
καταδικάζεται από δικαστές και δυο ενόρκους σε τρία χρόνια 
και ένα μήνα φυλάκιση, ποινή εξαγοράσιμη και με ανασταλτικό 
χαρακτήρα μέχρι τη δίκη. Στις Σέρρες πρευρέθησαν και περίπου 
150 αλληλέγγυοι οι οποίοι μετά το τέλος της διαδικασίας 
πραγματοποίησαν πορεία στους κεντρικούς δρόμους της πόλης. 


Στις 7 Φλεβάρη ξεκίνησε 
στο ειδικό δικαστήριο 
του Κορυδαλλού η δεύ¬ 
τερη “δίκη για την υπόθεση 
του Ε.Λ.Α”. Κατηγορούμενοι 
είναι για ακόμη μια φορά οι Κ. Αγαπίου, Ε. Αθανασάκη και Α. Κανάς, ήδη καταδικασθέντες 
πρωτόδικα χωρίς πραγματικά στοιχεία σε βάρος τους για “συμμετοχή" στον Ε.Λ.Α. και φυλα¬ 
κισμένοι κάτω από ειδικό καθεστώς κράτησης, καθώς και ο X. Τσιγαρίδας, που ανέλαβε την 
πολιτική ευθύνη της συμμετοχής στον Ε.Λ.Α. μέχρι το 1990, καταδικάστηκε και έχει αποφυ¬ 
λακιστεί λόγω σοβαρού προβλήματος υγείας. Κατηγορούμενος επίσης είναι και πάλι ο Μ. Κα- 
σίμης, ο οποίος αν και αθωώθηκε στην προηγούμενη δίκη για την κατηγορία της συμμετοχής 
στον Ε.Λ.Α. δικάζεται τώρα για ενέργειες του Ε.Λ.Α... Κατηγορούμενος τέλος είναι και ο Γ. 
Σερίφης, με βάση την όψιμη “αναγνώρισή” του από κάποιον ψευδομάρτυρα. Αυτή τη φορά 
το κατασκευασμένο κατηγορητήριο αφορά μια σειρά ενεργειών την ευθύνη των οποίων είχε 
αναλάβει ο Ε.Λ.Α. Πρόκειται για 8 ενέργειες ενάντια σε ΔΕΚΟ που δεν ενσωματώθηκαν στο 
κατηγορητήριο της πρώτης δίκης, αλλά επιλέχθηκε από το κράτος, ενώ ήδη διεξαγόταν η 
πρώτη δίκη, να βγει βούλευμα που παρέπεμπε εκ νέου τους ίδιους κατηγορούμενους σε δίκη 
μαζί με το Γ. Σερίφη. Το σκηνικό και σε αυτή την δίκη πάνω κάτω το ίδιο, με μάρτυρες κατη¬ 
γορίας τον δημοσιογράφο Ζήση και τα “αρχεία της Στάζι”, την Κυριακίδου και τον Κορωναίο, 
γνωστοί όλοι από την προηγούμενη δίκη για τις στημένες , αβάσιμες και καθοδηγούμενες 
μαρτυρίες τους. Από την πρώτη μέρα της δίκης, ο Κ. Αγαπίου δήλωσε πως δεν θα εκπροσω¬ 
πηθεί από συνηγόρους, αρνούμενος έτσι τη νομιμοποίηση του δικαστηρίου. 


Διαβάζουμε σε μονόστηλο στην 
ελευθεροτυπία στις 11/2: « Με απόλυση 

τιμωρήθηκε θύμα σεξουαλικής παρενόχλησης 
καθώς και οι 3 μάρτυρες-συνάδελφοί της ...η 
εργαζόμενη στην εταιρία Ηαγδ Ιο^ΐδΐίοδ δεχόταν 
τις παρενοχλήσεις του εργοδότη της, τις οποίες 
προσπάθησε να αντιμετωπίσει. Όταν αυτές 
συνεχίζονταν το κατήγγειλε στον πρόεδρο του 
σωματείου και στη διεύθυνση της εταιρίας, ως 
απάντηση η εταιρία προχώρησε στην απόλυση 
της γυναίκας και των τριών μαρτύρων- 
συναδέλφων της ...το σωματείο θεωρεί ότι η 
υπόθεση δεν πρέπει να μείνει έξω από το σύνολο 
του συνδικαλιστικού κινήματος και ιδιαίτερα την 
ομοσπονδία ιδιωτικών υπαλλήλων και τη γσεε ... 
η γσεε χαρακτηρίζει το θέμα έξω από κάθε λογική, 
κάθε πρόβλεψη νόμου και καλεί τον εργοδότη να 
ανακαλέσει τις απολύσεις, διαφορετικά θα υπάρξει 
από την πλευρά της δυναμική αντίδραση». 

Ο σεξισμός και οι σεξουαλικές παρενοχλήσεις 
στη δουλειά, και όχι μόνο εκεί, αποτελεί μια 
συνθήκη που καθημερινά αντιμετωπίζουν 
πάρα πολλές γυναίκες (προφανώς και κάποιοι 
ελάχιστοι άντρες). Τα σεξιστικά αστεία, τα 
ξεδιάντροπα πειράγματα και το καμάκι από 
συναδέλφους, πελάτες, προϊστάμενους και 
αφεντικά δεν είναι απλά συνηθισμένα, πρέπει 
κιόλας να αντιμετωπίζονται και να γίνονται 
αποδεκτά ως τέτοια. Και όταν ξεπερνάνε κάποια 
όρια «ευπρέπειας», η συνήθης αντιμετώπιση 
μετατοπίζει πάλι το βάρος της ευθύνης στη 
γυναίκα: «Δεν μπορεί μάλλον θα προκάλεσε και 
αυτή», «τα’ θέλε και τα’ πάθε κτλ». Το στερεότυπο 
του αθώου άνδρα που δεν μπορεί να ελέγξει τις 
ορμές του και της πονηρής προκλητικής γυναίκας 
που χρησιμοποιεί τη σεξουαλικότητά της καλά 
κρατεί. 

Τα αφεντικά απαιτούν μίνι φούστες, σέξυ εμφάνιση 
και ανάλογη συμπεριφορά. Ο ι μικρές αγγελίες είναι 
γεμάτες από: Ζητείται νέα και ευπαρουσίαστη. 
Η θέση της γυναίκας στην αγορά εργασίας 
καθορίζεται από την εξωτερική της εμφάνιση (και 


όχι μόνο) και τη σεξουαλικότητα που αυτή πρέπει 
να προδίδει. Η ομορφιά όπως αυτή καθορίζεται και 
αντικειμενοποιείται από τη βιομηχανία του Ηίάδίγίο 
τίθεται ως απαραίτητο προσόν όχι μόνο για την 
μισθωτή εργασία αλλά και τις υπόλοιπες εκφράσεις 
της κοινωνικής ζωής. Τα πρότυπα της γυναίκας, 
ενώ καλύπτονται από έναν αέρα χειραφέτησης, 
στην πραγματικότητα ανταποκρίνονται ακριβώς 
στις απαιτήσεις των αφεντικών και τις ανάγκες της 
αγοράς.... 

Στη συγκεκριμένη περίπτωση η απάντηση 
της εταιρίας, από μόνη της, δείχνει τόσο το μέγεθος 
της αποθράσυνσης των αφεντικών όσο και την 
αδυναμία των όποιων συλλογικών αντιστάσεων. Η 
συνέχεια της παράνομης απόλυσης είναι θλιβερή, 
γίνεται μια καταγγελία στο σωματείο, το θέμα φτάνει 
στη γσεε, γίνονται και για τα μάτια του κόσμου οι 
συνηθισμένες αγωνιστικές δηλώσεις, γράφεται ένα 
μονόστηλο σε κάποιες εφημερίδες, το θέμα φτάνει 
στα δικαστήρια, και εκεί ίσως «δικαιωθούν» οι 
απολυμένοι. Και όμως ένα τέτοιο γεγονός αποτελεί 
αιτία πολέμου και χρήζει άμεσης απάντησης, δυστυχώς 
όμως τα πράματα είναι πολύ διαφορετικά, αρμόδιοι 
(από πού και ως που;) για να διαχειρίζονται τέτοιες 
καταστάσεις είναι οι συνδικαλιστές που λειτουργούν 
ως κυματοθραύστες τις όποιας αγωνιστικότητας και 
στις περισσότερες των περιπτώσεων είναι τσιράκια 
των αφεντικών. Η αλληλεγγύη, η ταξική συνείδηση, 
η αξιοπρέπεια απουσιάζουν για ακόμη μια φορά. Η 
άμεση απεργία που όφειλαν να κάνουν οι υπόλοιποι 
εργαζόμενοι δεν έγινε και το πιο πιθανό είναι να μη 
γίνει ποτέ. Η δουλικότητα, η ηθική του ατομικού 
συμφέροντος θριαμβεύει και τα αφεντικά μπορούν 
και κάθονται ακόμα καλά στις καρέκλες τους, το ίδιο 
και οι διάφοροι εργατοπατέρες συνδικαλιστές. Και 
όμως στη συγκεκριμένη περίπτωση υπήρξαν κάποιοι 
που σπάσανε το τείχος της σιωπής. Και σ’ αυτούς, 
χωρίς να γνωρίζουμε πρόσωπα και καταστάσεις, στη 
γυναίκα και τους τρεις συναδέλφους της που πήραν 
θέση και έπραξαν αυτό που όφειλαν απονέμουμε τα 
εύσημα μας. Να’ στε καλά ε! 


ΚΑΤΑΛΗΨΗ ΑΛΛΗΛΕΓΓΥΗΣ ΣΤΗΝ ΑΙΓΤΙΟΝ ΰΐΐίίΐί 




Μεγάλη στρατιωτική και αστυνομική επιχείρηση με 2.500 άτομα ξεκίνησε στις 15 Φλεβάρη για να 
εκδιώξουν από το δοηΗο Κεαΐ (πραγματικό όνειρο) στην πόλη Οοΐαηΐα, της Βραζιλίας, μια κατάλη¬ 
ψη 3000 οικογενειών. Δύο άνθρωποι σκοτώθηκαν, πάνω από 800 συνελήφθησαν και πολλοί άλλοι 
είναι πληγωμένοι (από τους οποίους πέντε πολύ σοβαρά). Ανάμεσα στους συληφθέντες είναι δύο 
ακτιβιστές από το ΙηάγιηεάΗ ΟοΗηΗ ο ένας, και από τοΙηάγιηεάΗ της Νέα Υόρκης ο άλλος.Τον 
Μάη του 2004 μια έκταση που είχε εγκαταλειφθεί για χρόνια καταλήφθηκε και γρήγορα συγκε¬ 
ντρώθηκαν εκεί 3.000 οικογένειες. Τον Γενάρη, η δικαιοσύνη διέταξε την εκδίωξη των οικογενει¬ 
ών και από τότε η αστυνομία 
τους τρομοκρατεί με απειλές 
θανάτου και ξαφνικές επιθέ¬ 
σεις. Στις 11 Φλεβάρη, εμφα¬ 
νίστηκε ξαφνικά η αστυνομία 
και αφού πρώτα έριξε βόμβες 
αερίου πυροβολούσε ταυτό¬ 
χρονα τον κόσμο με πλαστικές 
σφαίρες. Ένα παιδί χτυπήθηκε 
από μια τέτοια βόμβα. 

Από το ΐηάγιηεάΗ Βιπζΐΐ 



30 αναρχικοί κατέλαβαν χθες το βράδυ 
για μισή ώρα τα γραφεία του Γαλλικού 
Πρακτορείου Ειδήσεων στην Αθήνα ως 
ένδειξη αλληλεγγύης στα φυλακισμένα μέλη 
της Αείΐοη ΌίΓεείε. 

Χρησιμοποίησαν τις εγκαταστάσεις του 
Γραφείου για να στείλουν στις δικαστικές 
και σοφρωνιστικές αρχές φαξ και ε-ιηαΐΐ. 
Στο κείμενό τους, δήλωναν ότι “κατέλαβαν 
το Γαλλικό Πρακτορείο Ειδήσεων της 
Αθήνας ως ένδειξη αλληλεγγύης στους 
φυλακισμένους της Αείΐοπ ΌίΓεείε, ως 
πράξη επίθεσης στη γαλλική δημοκρατία.” 
Το κείμενο καταλήγει: “Είμαστε σε διαρκή 
πόλεμο - Λευτεριά στους φυλακισμένους 
συντρόφους της Αείΐοη ΌίΓεοίε - Λευτεριά 
σε όλους τους φυλακισμένους - Ο αγώνας 
συνεχίζεται.” Στη συνέχεια διαδήλωσαν στο 
δρόμο απαιτώντας την άμεση απλευθέρωση 
των μελών της ομάδας και διαλύθηκαν χωρίς 
να δημιουργηθεί κάποιο επεισόδιο. 

Η Αεΐίοη ϋίΓεοίε υπήρξε ένα δίκτυο 
ενόπλων ριζοσπαστικών ομάδων που έδρασε 
κυρίως στη Γαλλία από το 1977 μέχρι και το 
1987. Όλα αυτά τα χρόνια η Αείΐοη ΌίΓεοίε 
έχει να επιδείξει μια πλούσια δραστηριότητα 
χτυπώντας στόχους τόσο του Γαλλικού 
κράτους και κεφαλαίου όσο και ξένων και 
υπερεθνικών οργανισμών. Η Αείίοη ΌίΓεεΐε 
έδρασε στο πλαίσιο της εποχής της όντας σε 
αλληλεπίδραση τόσο με τους κοινωνικούς 
αγώνες που συνέβαιναν στη Γαλλία και τον 
υπόλοιπο κόσμο όσο και με τα αντάρτικα 
πόλης που γνώριζαν τότε άνθιση σε Ιταλία 
και Γερμανία. Το τέλος της ήρθε με τη 
σύλληψη του βασικού πυρήνα της το 1987. 
Ύστερα από 18 χρόνια εγκλεισμού, μεγάλες 


περιόδους στην απομόνωση και σκληρούς 
αγώνες εντός της φυλακής, 5 αγωνιστές 
της βρίσκονται ακόμη όμηροι του κράτους. 
Κρατώντας όλα αυτά χρόνια μια ιδιαίτερα 
αξιοπρεπή στάση τη στιγμή που μια δήλωση 
μετάνοιας θα ήταν αρκετή για να επιταχύνει 
την αποφυλάκισή τους. Τη στιγμή που 
μιλάμε δίνεται στη Γαλλία και η νομική και 
η πολιτική μάχη για την αποφυλάκισή τους. 
Το απόσπασμά που ακολουθεί είναι από 
την κολλεκτίβα των κρατουμένων της Αο 
ίΐοη ΌΪΓεεΐε:“Δεν αγωνιζόμαστε για την 
απελευθέρωση των κρατουμένων από 
φιλανθρωπία ή ουρανισμό. Η έκθεση της 
κατάστασης των πολιτικών κρατουμένων 
πρέπει πρώτα απ’ όλα να είναι μια πράξη 
α§ΐΐ-ρΓορ. Ξεπερνάει άμεσα τα πλαίσια για 
να πλευρίσει τις θεμελιώδεις προβληματικές 
της επαναστατικής διαδικασίας στην εποχή 
μας. Είναι λοιπόν μια πολιτική πράξη, μια 
ταξική τοποθέτηση. Μια πράξη για την 
επανοικειοποίηση της μνήμης και της 
γνώσης, για περισσότερη δύναμη και μια 
στιγμή μάχης για την καταστροφή της 
αστικής εξουσίας. Με τον αγώνα για την 
απελευθέρωση των πολιτικών κρατουμένων, 
επανακτούμε την αποκρυμμένη ιστορία 
και την αγωνιστική εμπειρία. Αλλά 
κυρίως επανακτούμε της έννοια της 
(πολιτικής) νομιμοποίησης της αντι-βίας”. 
Οι πληροφορίες βρέθηκαν στο βιβλίο που 
κυκλοφόρησε για την Αείΐοη ΌΐΓεεΐε από 
τις εκδόσεις «δαίμων του τυπογραφείου», 
υπάρχει επίσης και ένα σχετικό δΐίε: \ν\ν\ν. αο 
ίΐοη-άίΓεοίε.ηεΐ το οποίο είναι στα γαλλικά 
και τα γερμανικά (δυστυχώς δεν γνωρίζουμε 
καμία από της δύο γλώσσες). 


σιο κοινωνικό ερνοοιάοιο I 

Κλάρα Λ. 


Η κατάφαση σε μια ιεραρχία δεν είναι 
ανάγκη να είναι ενεργητική. Η αποσιώ¬ 
πηση, η υποβάθμισή της ως δευτερεύου- 
σας, η συστηματική υπονόμευση της κε- 
ντρικότητάς της, η από - πολιτικοποίησή 
της, η περιθωριοποίηση της ενασχόλησης 
με αυτήν ως γραφικής, είναι εξίσου απο¬ 
τελεσματικές στρατηγικές. Η ανάγνωση 
ενός συμπαγούς σχήματος μπάτσος - βια¬ 
σμός - αλλοδαπή που συμπυκνώνει όλα τα 
φαντασιακά ενός χώρου ανταγωνιστικού 
στο υπάρχον είναι μυωπική αν αρκείται σ’ 
αυτά τα εξωτερικά στοιχεία. Γιατί χρειά¬ 
στηκε να ανέλθει ένα αυτονόητο ζήτημα 
στον κανόνα της κριτικής μόνο όταν παγι- 
ώθηκε σ’ ένα μοντέλο βίας που καταγγέλει 
και ο πιο συντηρητικός χώρος; 

Μια πρωταρχική απάντηση θα βρούμε 
στον καθρέφτη του ανταγωνιστικού αυ¬ 
τού ρεύματος, στον τρόπο που βλέπει τον 
εαυτό του. Ο δυναμισμός και η διεκδικητι- 
κότητα προσλαμβάνονται ως τέτοιοι όταν 
επενδύονται μ’ ένα μανδύα 'αρσενικό’ και 
προτάσσονται κεντρικά ως ποιότητες, ως 
συμπεριφορές, ως εχέγγυα επαναστατικό- 
τητας, τελικά ως αξίες και κοσμοθεωρία, 
κάπως ανάλογα με τα κριτήρια και τους 
ρυθμούςτου πολιτισμού που πριμοδοτείτον 


ανταγωνισμό και την κυριαρχία ανθρώπου 
από άνθρωπο. Το 'θηλυκό’ ενοχοποιήθηκε 
ακόμη μια φορά (ως παθητικό, συγκατα¬ 
βατικό, αδύναμο, ευσυγκίνητο, αναξιό¬ 
πιστο) στο λόγο και την πράξη με τέτοιο 
τρόπο που στο κινητό πεδίο σχέσεων που 
είναι η εξουσία μια στρατηγική αντίστασης 
έγινε και γίνεται στρατηγική εξουσίας. Να 
ανανεώσουμε τα αναλυτικά μας σχήματα 
και τα ερμηνευτικά μας εργαλεία σημαίνει 
πολλά πράγματα. Ένα απ’ αυτά είναι να 
αποδομήσουμε τα δίπολα που συντηρούν 
μια κατάσταση πραγμάτων και έχουν μο¬ 
λύνει την κουλτούρα μας. 

Η εμπορία γυναικών δεν θα συνέβαινε 
με την ίδια δυναμική έτσι κι αλλιώς 
- αυτά τα λένε οι απολογητές του συστή¬ 
ματος. Στις χώρες που το γυναικείο ζήτημα 
είναι κεντρικό και δυναμικό, το ρεύμα της 
εμπορίας γυναικών περιορίστηκε.(4) Η ελ- 
λάδα είναι η τρίτη δύναμη σ’ αυτή τη βιο¬ 
μηχανία και αυτή η σειρά επιμερίζει ευθύ¬ 
νες. Το ΙταΜοΜιφ* συμβαίνει γιατί υπάρχει 
το έδαφος να συμβεί, γιατί αφήνουμε να 
συμβεί. Και όσο ένας χώρος αντίστασης 
ανακυκλώνει τους μάτσο κώδικές του, συ¬ 
νηγορεί στην ύπαρξή του. 


Σημειώσεις: 

1. «Βούρλα» ήταν η ονομα¬ 
σία που επικράτησε για ένα 
μεγάλο οίκο ανοχής, ένα ενι¬ 
αίο κτιριακό και κοινωνικό 
συγκρότημα, που αποτελού¬ 
νταν από περίπου 70 οίκους 
ανοχής. Το συγκρότημα αυτό 
που λειτούργησε από το 1876 
μέχρι τους έξι πρώτους μήνες 
του Β' Παγκοσμίου πολέμου, 
το 1940, στην περιοχή της 
Δραπετσώνας στον Πειραιά. 
Δημιουργήθηκε με πρωτοβου¬ 
λία της δημοτικής αρχής Πει¬ 
ραιά και συστέγαζε αστυνομι¬ 
κό σταθμό που επιτηρούσε τη 
λειτουργία του.», 

Γ. Λάζος , Πορνεία και διεθνι¬ 
κή σωματεμπορία στη σύγχρο¬ 
νη Ελλάδα , εκδόσεις Καστα- 
νιώτη, 2002 


2. «Τα Βούρλα αποτέλεσαν και 
κέντρο τιμωρητικού σωφρονι¬ 
σμού ανυπάκουων ή ατίθασων 
νεαρών γυναικών. Κάθε τόσο, 
απρογραμμάτιστα, μετέφεραν 
εκεί γυναίκες -κάποτε μάλι¬ 
στα και από «αρχοντικά» της 
Αθήνας - επειδή είχαν δια- 
πράξει κάποια παράβαση, και 
τις ενέτασσαν σε σπίτια με 
ολιγάριθμες τροφίμους για να 
υπηρετήσουν λίγες μέρες στα 
Βούρλα ώστε να σωφρονι¬ 
στούν.» Γ. Λάζος , ό.π. 

«Ο αξιωματικός υπηρεσίας 
παρουσίαζε κατά ομάδες τις 
κρατούμενες γυναίκες στον 
διευθυντή, ο οποίος διέταζε 
κατά κανόνα τον εγκλεισμό 
τους σε οίκο ανοχής. Ποτέ δε 
θα ξεχάσω τι επακολουθούσε 
στο άκουσμα της απόφασης 
για τον εγκλεισμό τους σε 




3. Γ. Φωτεινός, εφημ. Ακρό- 
πολις 9.7.1930 


Η αντιμετώπιση ενός φαινομένου όπως 
αυτού του ΙταίΤιοΙάη^ δεν μπορεί 
παρά να κινείται σπειροειδώς, δηλαδή 
επανεξετάζοντας τα συμπεράσματα που 
κάθε φορά συνάγονται. Προς αυτή την κα¬ 
τεύθυνση κινούνται και αυτά τα αδόμητα 
κείμενα. Το ζητούμενο είναι να αποκατα¬ 
σταθεί το ΐΓ&ίίκ±ίη£ ως ζήτημα πολιτικό. 
Η εμπορία γυναικών συμβαίνει στην ελλά- 
δα ήδη από τη δεκαετία του ’80, αλλά αντι¬ 
μετωπίζεται κατά το μάλλον μ’ έναν τρό¬ 
πο φιλανθρωπικό. Δεν 
είναι μόνο μερική αυτή 
η αντιμετώπιση, επιπλέ¬ 
ον συγκαλύπτει τη ρίζα 
του φαινομένου και 
αποσιωπά τις προεκτά¬ 
σεις του. Ο χαρακτήρας 
του εφόσον αποκωδικο- 
ποιηθεί, αποκαλύπτει 
το χαρακτήρα της κοινωνίας μέσα στην 
οποία εμφανίστηκε και δομήθηκε καθώς 
και τη διαλεκτική σχέση ανάμεσα στα 
δύο πεδία. Αποκαλύπτει επίσης το ρόλο 
των δρώντων υποκειμένων που κινούν μια 
ιστορία σκοτεινή και επανασυνθέτει, μες 
απ’ τα συντρίμμια που αφήνουν, την ταυ¬ 
τότητά τους. 

Η παραδοσιακή πορνεία στην ελλάδα 
μέχρι το 1980 κηδεμονευόταν από 
το κράτος. Στα Βούρλα (1) μάζευε η αστυ¬ 
νομία τις πόρνες του δρόμου και όχι μόνο 
αυτές. Οποιαδήποτε γυναίκα παρέκκλινε 
από τη στερεοτυπική παραδεδομένη συ¬ 
μπεριφορά, εγκλειόταν σε οίκους ανοχής 
οι οποίοι λειτουργούσαν ως τόποι σωφρο¬ 
νισμού. Ανυπάκουα και ατίθασα νεαρά 
κορίτσια, κορίτσια που δεν περνούσαν τις 
εξετάσεις παρθενίας καταδικάζονταν στην 
πορνεία εν είδει εναλλακτικής ποινής.(2) 
Σε εφημερίδα του 1930 είναι γραμμένα τα 
εξής: «Αν ήταν ένα ζευγάρι ερωτευμένο, η 
γυναίκα κινδύνευε να κλειστεί και σε οίκο 
ανοχής, αν ο γιατρός διαπίστωνε στην εξέ¬ 
ταση την έλλειψης μιας ανατομικής λεπτο¬ 
μέρειας επάνω στην οποία είχε τοποθετή¬ 
σει την ηθική υπόσταση των κοριτσιών μας 
η κοινωνική αντίληψη της εποχής εκείνης 
-του παρθενικού υμένα» (3). Μοτίβα που 
έλκουν την καταγωγή τους από τότε που η 


ιστορία γραφόταν με μύθους. Οι γυναίκες 
που περνούν τα όρια, τιμωρούνται. Όρια 
κοινωνικά, ψυχολογικά, συναισθηματικά, 
όρια που γράφονται στο χώμα. Οι γυναί¬ 
κες που περνούν τα όρια, τιμωρούνται. Τα 
τείχη της ιστορίας απειλούν όποια διαπρά- 
ξειτην ύβρη. 

Η παράβαση της γυναικείας σεξουαλι¬ 
κότητας στη στενότητα με την οποία 
οριζόταν κοινωνικά, συνεπαγόταν την 
ανάλογη πειθάρχηση. Είναι 
χαρακτηριστικό ότι σε μια 
πρώιμα φουκωική εκδοχή 
της, η εξουσία (σε κάθε της 
μορφή) δεν χαλιναγωγούσε 
τη σεξουαλική δραστηριό¬ 
τητα. Την κατέστελλε θετικά 
κανονικοποιώντας την. Το 
πρόβλημα δεν ήταν το σεξ, 
το πρόβλημα ήταν πως οι γυναίκες δεν 
έπρεπε να τα κάνουν αυτά. Αν ήθελαν να 
τα κάνουν θα γίνονταν πόρνες γιατί αυτός 
ήταν ένας από τους κοινωνικούς ρόλους 
για τον οποίο θα μπορούσαν να προορι¬ 
στούν. Το σκάνδαλο δεν ήταν η πράξη κα¬ 
θαυτή, αλλά η παράβαση. Για ακόμη μία 
φορά ο χαρακτήρας του παραδείγματος 
δεν είναι ηθικολογικός αλλά κοινωνι¬ 
κός και πολιτικός. 

Η γυναίκα αλλοδαπή είναι 
ένα υβρίδιο για το κοινω¬ 
νικό σώμα, μια υπέρβαση των 
ορίων του. Εφόσον δεν μπορεί 
να απορροφηθεί από αυτό, γιατί 
οι ιδιότητες της δεν προσομοι¬ 
ώνονται, γιατί σε όλα τα δίπολα 
που τακτοποιούν το κοινωνικό 
σώμα κατασκευάζοντας ταυτότη¬ 
τες ( άνδρας/ γυναίκα, εντόπια/ ξένη, 
αφέντης/ δούλα, εργάτρια/ άνεργη 
πλούσια/ φτωχή και άλλα πολλά) παίρ 
νει αρνητικό πρόσημο, παίρνει τη 
θέση του κυριαρχούμενου, του 
μη κανονικού του έκ- νομού, θα 
τιμωρηθεί. Σε μια κοινωνία που 
καταφάσκει στις ιεραρχίες της 
όποιος αποτελεί εύκολη λεία, θα 
κατασπαραχθεί. 


Οι γυναίκες που 
περνούν τα όρια, 
τιμωρούνται. 


οίκο ανοχής και μάλιστα στα 
Βούρλα. Κάθε μια με τη σειρά 
της και όλες μαζί ξεσπούσαν 
σε σπαρακτικές κραυγές και 
θρήνους.» ( από μαρτυρία δι¬ 
ευθυντή της αστυνομίας) 


4. Αξίζει να κάνουμε έναν 
παραλληλισμό με την αδυνα¬ 
μία πορνολόγησης που δια¬ 
πιστώθηκε την περίοδο της 
μεταπολίτευσης και που «από 
άτομα του πορνικού χώρου ο 
μειωμένος ρυθμός έκδοσης 
γυναικών αποδόθηκε στο ηθι¬ 
κό και ψυχικό κλίμα της επο¬ 
χής, στην οργάνωση των νέων 
σε νεολαίες και κινήματα και 
ίσως στον αντικαταναλωτι- 


σμό τους» 

ΠΟΤΕ ΕΙΠΑΤΕ 


Ιίΐίΐο ΙοΗη 


Π ριν 2 χρόνια, Μάρτιο μήνα. Τότε, μάλλον, «ξεκίνησε» 
για όλους αυτούς που δεν ήξεραν, δεν είδαν, δεν άκου- 
σαν τίποτα μέχρι τότε για την καπιταλιστική βία. Τότε, που 
όλοι περίμεναν με αγωνία να μάθουν από την τηλεόραση, για 
το αν είχε τελικά ο Σαντάμ όπλα μαζικής καταστροφής - τι κι 
αν είχε; Κι όμως, παρόλο που δε βρέθηκαν τέτοια όπλα, οι 
κακοί Μπους και Μπλερ κήρυξαν μόνοι τους τον πόλεμο, χω¬ 
ρίς καν τη σύμφωνη γνώμη του ΟΗΕ. Μα πώς είναι δυνατόν, 
σκύφτηκε αρκετός κόσμος, είναι πολύ άδικο αυτό - ενώ αν 
όλα γίνονταν σύμφωνα με τους διεθνείς κανονισμούς θα ήταν 
δίκαιο να ξεκληριστούν οικογένειες, να ισοπεδωθούν πόλεις, 
να καταστραφεί η ήδη μολυσμενη γη. Έτσι ξεχύθηκαν όλοι 
στους δρόμους, αφού ήταν σίγουροι πως κάποιο λάκκο έχει 
η φάβα και πως ο πόλεμος δεν κηρύχτηκε για την τιμή των 
όπλων, αλλά για το πετρέλαιο. Τόσο απλά. Εκατομμύρια άν¬ 
θρωποι βροντοφώναξαν ένα ηχηρό όχι στον πόλεμο και οι 
«κακοί» που κόπτονται ορισμένες φορές και για την γνώμη 
του «λαού», με την παρότρυνση των «καλών» ευρωπαίων συ- 
γκινήθηκαν και είπαν να το ξανασκεφτούν. Αμ πως! Γίνονται 
τέτοια πράγματα; 

Τ ουλάχιστον, θα πει κανείς, έχουμε δημοκρατία και μπο¬ 
ρεί ο καθένας να διαδηλώνει ελεύθερα την άποψή του 
- όχι βέβαια και στο Ιράκ. Μπορούμε να έχουμε τη συνείδησή 
μας ήσυχη αφού και διαμαρτυρηθήκαμε, και υπογράψαμε ότι 
θέλουμε δουλειές και όχι βόμβες, και φορέσαμε την αντιπο¬ 
λεμική κονκάρδα στο πέτο, και κατεβήκαμε στη γενική απερ¬ 
γία - με την άδεια βέβαια του αντιπολεμικού αφεντικού, και 
σιγοτραγουδήσαμε στην αντιπολεμική συναυλία Θεοδωράκη, 
έτσι, να θυμηθούμε και τον παλιό καλό καιρό. Έπειτα το θέ¬ 
αμα των βομβαρδισμών κόπασε και μαζί του οι μεγαλειώδεις 
διαδηλώσεις - το αίμα έπαψε να ρέει από την τηλεόραση και 
η «κοινή γνώμη» πήγε για ύπνο. Η καπιταλιστική βία όμως 
συνέχισε και συνεχίζει να εκδηλώνεται, εδώ, στο Ιράκ, σε 
όλο τον πλανήτη. Γιατί η κοινωνία συνεχίζει να εθελοτυφλεί 
στο αυτονόητο; 

Μ έσα στο γενικευμένο κλίμα ελεγχόμενου ξεσηκωμού 
των αντιπολεμικών κινητοποιήσεων δεν θα μπορού¬ 
σαμε να παραβλέψουμε κινήσεις και στάσεις ανθρώπων που 
προσπάθησαν να ξεπεράσουν την απλή διαμαρτυρία, να με¬ 
τατρέψουν το δρόμο σε χώρο πολιτικής συνειδητοποίησης, 
να προτάξουν μορφές αντικυριαρχικής δράσης εύκολα οικει- 
οποιήσιμες, αν και σε αρκετές περιπτώσεις δεν χρειάστηκε 
καν (βλ. μαθητές να επιτίθενται στα ιτωο άοηώά’δ ή να πετούν 
φωτοβολίδες στα ματ στην είσοδο του αμερικάνικου προξε¬ 
νείου. Ακόμα κι αν αυτές οι αυθόρμητες μορφές αντίδρασης 
έχουν να πουν κάτι από μόνες τους, παραμένει το βαθύ ερώ¬ 
τημα αν και πώς θα μπορούσε να τερματιστεί ένας πόλεμος. 


Σίγουρα όχι με την 
επίκληση να σταμα¬ 
τήσει. 


ΟΤΙ ΞΕΚΙΝΙΙΕΕ 


Τ ο σύνθημα «όχι στον πόλεμο» είναι μεταφυσικό. Από 
την άλλη τα «δικά μας» συνθήματα όπως «ούτε πόλεμος, 
ούτε ειρήνη», ή «ο εχθρός είναι εδώ», ή το «ενάντια στην 
κοινωνική τους ειρήνη» ακόμα και αν θεωρητικά στέκουν εί¬ 
ναι σχεδόν πασιφανές πως ακόμα και αν συνταχθεί κόσμος 
πίσω από αυτά σε μια αντιπολεμική διαδήλωση δε σημαίνει 
ότι αυτόματα κάτι θα αλλάξει - ή μήπως θα άλλαζε κάτι αν 
ο κόσμος , πάντα αυθόρμητα, στρέφονταν σε βίαιες μορφές 
δράσης στο δρόμο; Αλλο τόσο μεταφυσικό είναι λοιπόν να 
νομίζουμε πως ο κοινωνικός πόλεμος οξύνεται με συνθήματα 
που τον επικαλούνται ή με την μηδαμινή, αυθόρμητη και δια¬ 
χωρισμένη από την κοινωνία αντιβία. 







Α ν θεωρούμε τον πόλεμο και την κρατική-στρατιωτική βία 
ως δομικό στοιχείο του καπιταλιστικού συστήματος, αν 
θέλουμε να τερματιστεί αυτή η βία, τότε θα πρέπει να επι¬ 
θυμούμε να τερματιστεί αυτό το σύστημα. Και αν ακούγε- 
ται ουτοπικό σήμερα να μιλάμε για κοινωνική επανάσταση, 
ίσως μια πιθανή, αρχικά, λύση θα ήταν το μπλοκάρισμα το 
συστήματος που παράγει τη βία - όχι μόνο αυτή που βλέπου¬ 
με να υφίστανται οι ιρακινοί αλλά αυτή που ο καθένας και 
η καθεμιά μας έχει δεχτεί ποικιλοτρόπως στην ζωή του. Και 
αν θεωρούμε το κράτος - και όχι μόνο το κράτος των ΗΠΑ- 
τον πάνοπλο εγγυητή και διαχειριστή αυτής της βίας τότε θα 
πρέπει να ξεκινήσουμε από το «δικό μας» κράτος, που κάθε 
άλλο παρά αμέτοχο ήταν στην επιχείρηση εναντίον του Ιράκ. 
Μέσα σε αυτό το συνοθύλευμα δράσεων και κινητοποιήσε¬ 
ων υπήρξαν παραδείγματα που αν ξέφευγαν από τον έλεγχο 
των μίντια και της καθεστωτικής και μη αριστερός, ή αν τα 
ριζοσπαστικά κομμάτια του κινήματος έδιναν μεγαλύτερο 
βάρος σε αυτά, θα μπορούσαν να αποτελέσουν μία βάση για 
να ανοίξει μια πραγματική συζήτηση για το πώς θα μπορούσε 
να τερματιστεί η καπιταλιστική βία. 






Τ έτοια παραδείγματα θα μπορούσαν να αποτελέσουν η 
συνέχιση της γενικής απεργίας, αυτή τη φορά με από¬ 
φαση αυτών που εργάζονται, η συνέχιση της αποχής από τα 
μαθήματα από τους ίδιους τους μαθητές ή τους φοιτητές, η 
διάχυση της ιδέας των αμεσοδημοκρατικών συνελεύσεων σε 
γειτονιές, σε σχολεία, σε πανεπιστήμια, σε χώρους εργασίας, 
οι τακτικές άμεσες δράσεις ενάντια σε στόχους που συμπυ¬ 
κνώνουν τη βία (οικονομικούς, στρατιωτικούς, πολιτικούς), η 
συνέχιση των αποκλεισμών και των συμβολικών επιθέσεων 
σε στρατιωτικές βάσεις, όπως αισίως προτάθηκε σαν κινημα¬ 
τική δράση από αντιεξουσιαστές λίγες μέρες πριν ξεκινήσει 


χαύνωσης και σε όλα τα μέσα που την τροφοδοτούν και την 
αναπαράγουν. Και αυτός ο πόλεμος δεν έχει ως αφορμή την 
επίθεση στο Ιράκ αλλά την αστείρευτη επιθυμία μας να τε¬ 
λειώνουμε με τον κόσμο της αθλιότητας. Για να οξυνθεί ο 
κοινωνικός πόλεμος θα πρέπει να οξύνουμε τον καθημερινό 
πόλεμο. Τον πόλεμο που υφίσταται ο καθένας εκεί που βρί¬ 
σκεται, εκεί που παράγει και αναπαράγει, εκεί που δέχεται 
την εκμετάλλευση με αντάλλαγμα μια ανούσια ζωή, εκεί που 
σκύβει το κεφάλι γιατί έχει οικογένεια να θρέψει, εκεί που 
υποκλίνεται στην προπαγάνδα των μήντια και στην κυριαρ¬ 
χία του ψέματος, εκεί που εκτονώνει την μιζέρια του για να 
μπορέσει να πει πως κάτι αξίζει κι αυτός σε αυτή την ζωή. 


Α ν 


ν θέλουμε να κηρύξουμε πόλεμο στον πόλεμο, πρέπει 
ρώτα να κηρύξουμε πόλεμο στην κοινωνία της απο¬ 


Ο πόλεμος στο Ιράκ δεν ξεκίνησε πριν δύο χρόνια, ούτε 
πριν δέκα χρόνια, ο πόλεμος στο Ιράκ και οπουδήποτε 
αλλού στον κόσμο δε σταμάτησε ποτέ. Και δε θα σταματήσει 
όσο εμείς συνεχίζουμε να αποδεχόμαστε τη ματαιότητα, τη 
μιζέρια και τη θανατηφόρα φύση του κόσμου της εκμετάλλευ¬ 
σης. Η άρνηση του πολιτισμού της βαρβαρότητας και η συλ- 
λογικοποίησή της θα μας φέρει κάποια στιγμή σε ένα εξαίσιο 
δίλημμα: Κοινωνική Επανάσταση ή Τίποτα! 


Υ Έ Για όλους εμάς που με τον α ή β τρόπο συμμετέ- 
• X ·χουμε στον αγώνα ενάντια σε κάθε μορφή εξου¬ 
σίας οι στιγμές αντίστασης, ο δρόμος και η συλλογική δράση, 
συμπυκνώνονται σε αυτό που θα ονομάζαμε κινηματική μνή¬ 
μη. Οι χαρές και οι λύπες, ο ενθουσιασμός και η απογοήτευση 
δεν πρέπει να μας εμποδίζουν να βλέπουμε, να κρίνουμε και 
να αναλύουμε τις συνθήκες μέσα στις οποίες ζούμε, αναπτυσ¬ 
σόμαστε και ενίοτε έχουμε την δύναμη να διαμορφώνουμε. Η 
εμπειρία των αντιπολεμικών κινητοποιήσεων και αργότερα 
της συνόδου του Ιούνη έχει να υποδείξει πολλά. Κάποια από 
τα οποία τα βιώνουμε ήδη σήμερα... 



επίσημα ο πόλεμος στο Ιράκ ( βλ. αποκλεισμός 
της βάσης στην Σούδα κ.α.), το μπλοκάρισμα 
της μετακίνησης εφοδίων και πολεμικού υλικού 
(βλ. Ιταλία. : αποκλεισμοί και σαμποτάζ σιδη¬ 
ροδρομικών γραμμών). Τότε θα μπορούσαμε 
να πούμε πως κάτι κάνουμε. 


\» II 


Τ ι έμεινε τελικά όμως στη συλλογική μνήμη 
μετά από όλα αυτά. Κάποιος που θα τρο¬ 
μοκρατήθηκε από τα ελληνικά ξεσπάσματα του 2004 το πιο 
πιθανό είναι να απαντήσει τίποτα. Είναι γεγονός πως όσο 
εύκολα κάποιος γίνεται ανθρωπιστής όταν του παρέχεται η 
ασφάλεια, άλλο τόσο εύκολο είναι να γίνει κτήνος όταν αι¬ 
σθανθεί να απειλείται η περηφάνια του και γενικώς η πάρ¬ 
τη του. Κι αν στην ελλάδα, όπως και στις υπόλοιπες δυτικές 
κοινωνίες που κυριαρχεί η κουλτούρα της κατανάλωσης και 
οι εύπεπτες ιδεολογίες, έχουμε να αντιμετωπίσουμε κάποια 
μορφή βίας αυτή δεν προέρχεται αποκλειστικά από το κράτος 
αλλά και από όλους εκείνους που ενώ διαδηλώνουν για την 
ειρήνη και είναι άριστοι αντιαμερικάνοι, όταν απειλούνται 
τα προνόμια τους δεν διστάζουν να σκοτώσουν, να βιάσουν, 
να καταστρέψουν για να τα υπερασπιστούνε. 



Π ρωιο|/| 
[Λ ς υψπ> 
π ομεριι 
« το 19* 


ΤΙοιά. Ειρήνη 
τι είναι 
αυτα που λες; 


Είδε καμιά, σας 
την Ειρήνη; 


στο κοινωνικό Εργοστάσιο 

ΚΛΙΙΝΟΙ ΚΑΙ ΦΟΥΜΑΡΑ 


ΣΚΕΨΕΙΣ ΚΑΙ ΠΛΗΡΟΦΟΡΙΕΣ 

ΠΑΝΩ ΣΤΙΣ ΚΛΙΜΑΤΙΚΕΣ ΑΛΛΑΓΕΣ , ΤΟ ΠΡΩΤΟΚΟΛΛΟ ΤΟΥ ΚΙΟΤΟ ΚΑΙ ΤΟΝ ΠΡΑΣΙΝΟ ΚΑΠΙΤΑΛΙΣΜΟ 




Π ολλά γράφονται και συζητιούνται τα τε¬ 
λευταία χρόνια σχετικά με τις κλιματικές 
αλλαγές που συμβαίνουν και προβλέπεται, 
με βάση επιστημονικές μελέτες, να συμβούν 
τα επόμενα χρόνια. Ένα είναι το σίγουρο, η 
ανθρώπινη δραστηριότητα έχει επέμβει και 
έχει διαταράξει σημαντικά (και ίσως ανεπα¬ 
νόρθωτα;) τις οικολογικές ισορροπίες του 
πλανήτη. Ο πολιτισμός εξελίσσεται μέσα από 
μια σχέση εκμετάλλευσης της φύσης, μια εκ¬ 
μετάλλευση που με¬ 
τατράπηκε σε άγρια 
λεηλασία τους δυο 
τελευταίους αιώνες 
με τη ραγδαία ανά¬ 
πτυξη του καπιταλι¬ 
στικού συστήματος. 

Τεράστιες εκτάσεις 
δάσους μετατράπη¬ 
καν και μετατρέπο- 
νται σε γεωργικές 
μονοκαλλιέργειες, η 
γη και το νερό μολύ- 
νονται από απόβλη¬ 
τα, φυτοφάρμακα 
και λιπάσματα, ενώ 
η ατμόσφαιρα κατα¬ 
κλύζεται από αέριους ρύπους και αυτές είναι 
κάποιες ελάχιστες πτυχές της όλης κατάστα¬ 
σης. 

Τ ο μέγεθος της κλιματικής αλλαγής δεν 
μπορεί να προσδιοριστεί ακριβώς. Οι 
μελέτες και τα συμπεράσματα που εκπονού¬ 
νται από επιστημονικούς κύκλους είναι αντι- 
κρουόμενες, ανάλογα με τα συμφέροντα που 
εξυπηρετούνται. Χοντρικά υπάρχουν δυο 
διαφορετικές προσεγγίσεις. Η μια, που είναι 
και η πιο συνηθισμένη εκφράζει λιγότερο ή 
περισσότερο καταστροφολογικά σενάρια, τα 
οποία φτάνουν μέχρι και την καταστροφή της 
ζωής στον πλανήτη όπως τη γνωρίζουμε. Εν¬ 
δεικτικά αναφέρουμε ένα σενάριο, το οποίο 
μάλιστα κυκλοφόρησε και στα ελληνικά μμε: 
τα επόμενα 100 χρόνια υπολογίζεται ότι η 
αύξηση της θερμοκρασίας θα είναι ανάμεσα 
στους 2,5 με 10 βαθμούς 
κελσίου, ενώ για τους 
προηγούμενους αιώνες ο 
ρυθμός αύξησης ανά αι¬ 
ώνα υπολογίζεται στους 
0,5- 0,8 βαθμούς κελοί¬ 
ου. Μια τέτοια αύξηση 
σημαίνει ερημοποίηση 
σημαντικού ποσοστού της 
γης, εξαφάνιση πολλών 
ειδών, σημαντική άνοδο 
της στάθμης της θάλασ¬ 
σας, ακραία καιρικά φαι¬ 
νόμενα, ενώ οι μόνες κα¬ 
τοικήσιμες περιοχές για 
τον άνθρωπο θα βρίσκο¬ 
νται κοντά στους πόλους. 
Η δεύτερη τάση, που έχει 
κυρίως τη βάση της στις 
ηπα, υποβαθμίζει την 
όλη κατάσταση. Παρά το 
γεγονός ότι αναγνωρίζει 
πως όντως υφίσταται μια 
κλιματική αλλαγή, την 
αποδίδει εν μέρει στις 
ανθρώπινες δραστηριό¬ 
τητες και εν μέρει στους 
φυσικούς κλιματικούς 
κύκλους του πλανήτη, και 
θεωρεί ότι όπως συνέβη 
πολλές φορές και στο πα¬ 
ρελθόν, θα υπάρξει προ¬ 
σαρμογή. 


Τ α στοιχεία τα οποία παρουσιάζονται από 
επιστημονικούς κύκλους, (μη) κυβερνη¬ 
τικές οργανώσεις και κυβερνήσεις κρατών 
δύσκολα θα μπορούσαν να χαρακτηριστούν 
αξιόπιστα ειδικότερα για τις μακροπρόθε¬ 
σμες προβλέψεις, και αυτό συμβαίνει για 
διάφορους λόγους. Αρχικά οι προβλέψεις 
γίνονται με βάση υπολογιστικά μοντέλα εξο- 
μοίωσης. Τέτοια μοντέλα πιθανόν να μπο¬ 
ρούν να δώσουν κάποια σχετικά ασφαλή 
στοιχεία, μπορούν 
όμως και να φτιά¬ 
χνονται με τέτοιο 
τρόπο ώστε να κα¬ 
ταλήγουν σε εκείνα 
τα αποτελέσματα 
που θα επιβεβαι¬ 
ώνουν μια συμφέ- 
ρουσα θεωρεία. Τα 
πραγματικά στα¬ 
τιστικά στοιχεία 
είναι ελάχιστα και 
για τους περισσό¬ 
τερους παράγοντες 
υφίστανται από τη 
δεκαετία του ’70 
και μετά, οπότε και 
αναπτύχθηκαν τα δορυφορικά προγράμμα¬ 
τα. Μόνο για τη θερμοκρασία, και αυτό 
για ορισμένες περιοχές, υπάρχουν στοι¬ 
χεία από το 1860. Επίσης ενδεικτικό είναι 
ότι τα πιο καταστροφολογ ικά σενάρια εκ¬ 
πορεύονται από κύκλους οι οποίοι έχουν 
συμφέρον από την ανάπτυξη « καθαρών» 
τεχνολογιών και την προώθηση ενός 
«πράσινου» καπιταλιστικού μοντέλου και 
εδράζονται κατά κύριο λόγο στην ευρώ- 
πη. Ανάλογα οι πιο μετριοπαθείς στάσεις 
προέρχονται από τις ηπα οι οποίες έκρι¬ 
ναν ότι η αποδοχή των περιορισμών του 
πρωτοκόλλου δεν συμβιβάζεται με τα 
ευρύτερα οικονομικά και γεωπολιτικά 
συμφέροντά τους. Στο παρόν κείμενο 
αναγκαστικά βασιζόμαστε και σε κά¬ 
ποια στοιχεία τα οποία παραθέτουμε 
με κάποιες επιφυλάξεις, ελπίζοντας ότι 
μπορούν να συμβάλουν καλύτερα στην 
κατανόηση κάποιων πραγμάτων. Επίσης 
αναγνωρίζουμε ότι όντως υφίσταται μια 
κλιματική αλλαγή η οποία οφείλεται άμεσα 
στην ανθρώπινη δραστηριότητα, της οποίας 
το μέγεθος και τις επιπτώσεις είναι δύσκο¬ 
λο να προσδιορίσουμε. 

Ο ι κλιματικές αλλαγές σχετίζονται άμε¬ 
σα με την αύξηση της θερμοκρασίας 
και αυτή με τη σειρά της με το φαινόμενο 
του θερμοκηπίου. Ας πάρουμε όμως τα 
πράγματα από την αρχή. Το φαινόμενο του 
θερμοκηπίου αποτελεί μια φυσική και ιδι¬ 
αίτερα σημαντική λειτουργία της ατμόσφαι¬ 
ρας και μόλις τα τελευταία χρόνια απέκτησε 
αρνητική χροιά. Στην ατμόσφαιρα υπάρχουν 
κάποια αέρια που ονομάζονται αέρια του 
θερμοκηπίου και παράγονται μέσα από φυ¬ 
σικές διαδικασίες. Αυτά είναι το 03 (όζον), 
το 002 (διοξείδιο του άνθρακα), ΟΗ4 (με¬ 
θάνιο- γνωστό συστατικό των κοιλιακών 
αερίων) και το Ν20(υποξείδιο του αζώτου). 
Τα αέρια του θερμοκηπίου επιτρέπουν 
στην ηλιακή ακτινοβολία να εισέρχε¬ 
ται στην ατμόσφαιρα και να απορρο- 
φάται από τη γη. Στη συνέχεια αυτή η 
ακτινοβολία «ανακλάται» στην επιφά¬ 
νεια της γης και επανεκπέμπεται προς 
το σύμπαν. Ο ρόλος των αερίων του 
θερμοκηπίου βρίσκεται στο να δε¬ 
σμεύουν εντός της ατμόσφαιρας ένα 
μέρος από την «ανακλώμενη» ακτι- 


Το Κιότο αποτελεί μια μεγάλη 
μπίζνα και μια γενικότερη πο¬ 
λιτική συμφωνία, σε μια εποχή 
ευρύτατων γεωπολιτικών ανα¬ 
κατατάξεων όπου οι αντιθέσεις 
και οι ανταγωνισμοί μεταξύ δια¬ 
φορετικών πλευρών της παγκό¬ 
σμιας εξουσίας είναι ιδιαίτερα 
οξυμένες. 


νοβολία. Αυτό έχει ως συνέπεια η γη να μην 
ψύχεται υπερβολικά και να διατηρεί μια θερ¬ 
μοκρασία που επιτρέπει την ανάπτυξη της 
ζωής όπως την γνωρίζουμε. Όμως, εκτός από 
τη φύση, αέρια του θερμοκηπίου παράγει και 
ο άνθρωπος, κυρίως 002 (διοξείδιο του άν¬ 
θρακα) μέσω της καύσης ορυκτών καυσίμων, 
και σε τέτοιο βαθμό μάλιστα που η φύση αδυ¬ 
νατεί να τα απορροφήσει. Έχει υπολογιστεί 
ότι τα σημερινά επίπεδα συγκέντρωσης 002 
στην ατμόσφαιρα είναι 50% υψηλότερα απ’ 
ότι τα τελευταία 400.000 χρόνια. Ο άνθρωπος 
παράγει επίσης και άλλα τεχνητά αέρια του 
θερμοκηπίου, όπως οι χλωροφθοράνθρα- 
κες (ΕΕ(Τδ) και οι υδροχλωροφθοράνρακες 
(ΗΕΕ(Τδ) αέρια που εκλύονται από τα ψυ¬ 
κτικά σε ψυγεία και κλιματιστικά και βρίσκο¬ 
νται επίσης ως προωθητικά αέρια σε σπρέι 
τύπου αεροζόλ κτλ. Έτσι, η αφύσικα υψηλή 
συγκέντρωση στην ατμόσφαιρα αερίων του 
θερμοκηπίου έχει ως συνέπεια να «εγκλω¬ 
βίζεται» ακόμη περισσότερη θερμότητα στην 
ατμόσφαιρα, με αποτέλεσμα μια αύξηση της 
μέσης θερμοκρασίας στον πλανή¬ 
τη η οποία με τη σειρά της 
πυροδοτεί αλυσιδωτές 


αντιδράσεις. Ιδιαίτερα σημαντικό στοιχείο 
αποτελεί η θέρμανση των ωκεανών, καθώς 
η ύπαρξη και η κυκλοφορία των θερμών και 
ψυχρών ρευμάτων στους ωκεανούς είναι 
ένας από τους σημαντικότερους παράγοντες 
διαμόρφωσης του κλίματος. Η θέρμανση των 
ωκεανών παράλληλα με την αύξηση της θερ¬ 
μοκρασίας έχει ως αποτέλεσμα να λιώνουν 
ποσότητες πάγου στους πόλους, γεγονός που 
με τη σειρά του συμβάλλει στη θέρμανση των 
ωκεανών και μιλάμε πλέον για μια ανατρο- 
φοδοτούμενη διαδικασία που επιταχύνει τις 
εξελίξεις. Τα 10 θερμότερα χρόνια από το 
1860 πέφτουν όλα μετά το 1987, το πάχος του 
πάγου στην αρκτική το 2004 ήταν το μικρό¬ 
τερο από το 1978 οπότε και άρχισε η δορυ¬ 
φορική παρακολούθηση. Επίσης έχει παρα¬ 
τηρηθεί ότι τα τελευταία χρόνια αρκετά είδη 
μετατοπίζουν τους βιότοπους τους βορειότε¬ 
ρα, ενώ παρατηρούνται μεταβολές στις πε¬ 
ριόδους μετανάστευσης και αναπαραγωγής 
των πτηνών. 


9ΐο κοινωνικό εργοστάσιο 

ΤΟ ΠΡΩΤΟΚΟΛΛΟ ΤΟΥ ΚΙΟΤΟ 

-Το 1992 έγινε η παγκόσμια διάσκεψη για το πε¬ 
ριβάλλον στο ριο και υπογράφτηκε, από το σύ¬ 
νολο σχεδόν των κρατών, η σύμβαση- πλαίσιο 
για την αλλαγή του κλίματος και αναγνωρίζεται 
ότι το πρόβλημα υφίσταται από την αύξηση των 
εκπομπών αερίων του θερμοκηπίου και τίθεται 
ως στόχος ο έλεγχος και η μείωση των ρύπων. 
-Το 1997 γίνεται στο κιότο η τρίτη κατά σειρά πα¬ 
γκόσμια διάσκεψη για το κλίμα όπου και καθορί¬ 
ζεται ένα νομικό πλαίσιο, γνωστό και ως πρωτό¬ 
κολλο του κιότο, για τη διαδικασία μείωσης της 
συγκέντρωσης των αερίων του θερμοκηπίου. Ως 
στόχος τη σύμβασης τίθεται: «η σταθεροποίη¬ 
ση των συγκεντρώσεων του θερμοκηπίου στην 
ατμόσφαιρα, σε επίπεδα τέτοια ώστε να προλη- 
φθούν επικίνδυνες επιπτώσεις στο κλίμα από τις 
ανθρώπινες δραστηριότητες», και αποφασίζεται 
η μείωση των εκπομπών 6 αερίων κατά 5,4% την 
περίοδο 2008-2012 σε σχέση με τις εκπομπές του 
1990. Παράλληλα εκφράζεται η διάθεση για μια 
σταδιακή μετάβαση σε νέες «καθαρές» τεχνολο¬ 
γίες και «πράσινες» παραγωγικές-καταναλωτικές 
συνήθειες. Ωστόσο η εφαρμογή του είχε ως προ¬ 
ϋπόθεση την επικύρωσή του από ένα σημαντικό 
αριθμό χωρών, των οποίων οι ρύποι θα 
-, ^ έπρεπε να αποτελούν τουλάχιστον 

το 55% των παγκοσμίων. Έτσι οι 
ηπα και η ρωσία, με 25% και 
11% των παγκοσμίων 
^ ρύπων, αντίστοιχα, 
αναδείχθηκαν 
& σε ρυθμιστές 


του πρωτοκόλλου καθώς οι ευρωπαϊκές χώρες 
έθεταν εξ- αρχής των εαυτό τους εντός της συμ¬ 
φωνίας και πίεζαν προς αυτήν την κατεύθυνση. 
Αρχικά και οι δύο χώρες, ηπα και ρώσια, η καθε¬ 
μιά για τους λόγους της αρνήθηκαν. Οι ηπα εξ’ 
αρχής κράτησαν μια αδιάλλακτη θέση την οποία 
διατηρούν μέχρι σήμερα. Βλέπουν στη συμφω¬ 
νία ένα δυσβάσταχτο οικονομικό κόστος την 
ίδια στιγμή που η οικονομία τους και η γεωπο¬ 
λιτική τους στρατηγική στηρίζεται στον έλεγχο 
του πετρελαίου. Επιπλέον θεωρούν ότι η επικύ¬ 
ρωση της συμφωνίας θα έδινε στρατηγικό πλεο¬ 
νέκτημα στην ευρώπη. Το οικονομικό κόστος θα 
επηρέαζε λιγότερο τις ευρωπαϊκές οικονομίες οι 
οποίες όντας μακριά από τον έλεγχο του πετρε¬ 
λαίου έχουν κάθε συμφέρον να κινηθούν στην 
κατεύθυνση ανάπτυξης «καθαρών» τεχνολο¬ 
γιών. Από την άλλη πλευρά η ρωσία βρίσκεται 
τα τελευταία χρόνια σε μια διαδικασία αποβιο¬ 
μηχάνισης και μπορεί πολύ εύκολα να πιάσει τα 
όρια εκπομπών ρύπων που προσδιορίζονται από 
τη συμφωνία. Έτσι όντας ο τελικός ρυθμιστής 
για την επικύρωσή της, τη χρησιμοποίησε ως 
ένα από τα σημαντικότερα όπλα στην εξωτερι¬ 
κή της πολιτική. Από το 1997 πέρασαν 7 χρόνια 
χοντρών παζαριών και διαβουλεύσεων μέχρι την 
άνοιξη του 2004 οπότε υπέγραψε το πρωτόκολ¬ 
λο και η ρωσία, λαμβάνοντας από την ε.ε. σημα¬ 
ντικά πολιτικά και οικονομικά ανταλλάγματα. 
Έτσι, ύστερα από 8 χρόνια διαπραγματεύσεων 
το πρωτόκολλο τίθεται σε ισχύ από τις 16 φε- 
βρουαρίου 2005. Σημειώνεται ότι οι ηπα, η ινδία, 
η αυστραλία και η κίνα δεν έχουν επικυρώσει το 
πρωτόκολλο. 

άθε χώρα που συμμετέχει υποχρεού- 
ται να μειώσει κατά ένα συγκεκρι- 
ο ποσοστό τις εκπομπές αεριών 
του θερμοκηπίου μέχρι το 2012. Σε 
αντίθετη περίπτωση, καθώς το πρω¬ 



τόκολλο αποτελεί διεθνή δεσμευτικό νόμο για 
τις 148 χώρες που το επικύρωσαν, θα υποστεί 
κάποιες κυρώσεις (πρόστιμα κτλ). Μια χώρα για 
να εκπληρώσει τις υποχρεώσεις της μπορεί είτε 
να μειώσει τις εκπομπές αερίων της είτε να χρη¬ 
σιμοποιήσει κάποιον από τους τρεις «ευέλικτους 
μηχανισμούς». 

Οι τρεις «ευέλικτοι μηχανισμοί» είναι: 

1. «Η από κοινού υλοποίηση». 

2. «0 μηχανισμός καθαρής ανάπτυξης» 

Οι δυο αυτοί μηχανισμοί θεωρητικά έχουν ως 
στόχο της ανάπτυξη καθαρών τεχνολογιών στις 
φτωχές και αναπτυσσόμενες χώρες, με τη βοή¬ 
θεια πλούσιων κρατών, τα οποία επενδύοντας 
εκεί σε «καθαρές» τεχνολογίες θα μπορούν στη 
συνέχεια να καρπώνονται τις μειώσεις σε ρύπους 
των εκεί χωρών για τον εαυτό τους.Έτσι υποστη¬ 
ρίζουν ότι και ανάπτυξη θα υπάρξει και συνολική 
μείωση των ρύπων. Στην πραγματικότητα παρέ¬ 
χουν μια ακόμη δυνατότητα στις πλούσιες χώρες 
να διεισδύουν οικονομικά και να ελέγχουν τις 
ασθενέστερες. 

3. «Η εμπορία ρύπων» 

Η εμπορία ρύπων προβλέπει: Αν μια βιομηχανική 
χώρα ή μια βιομηχανία σε μια χώρα σ’ ένα χρο¬ 
νικό διάστημα έχει εκπέμψει περισσότερους ρύ¬ 
πους απ’ αυτούς που προβλέπονταν, τότε μπορεί 
να αγοράσει από μια άλλη χώρα ή βιομηχανική 
μονάδα η οποία έχει επιτύχει μεγαλύτερη μείω¬ 
ση από την προβλεπόμενη, «δικαιώματα» ρύπων 
ώστε να είναι εντός των ορίων. Τα «δικαιώματα» 
είναι διαπραγματεύσιμοι τίτλοι με χρηματική 
αξία που καθορίζεται από την προσφορά και τη 
ζήτηση. Μ’ αυτόν τον τρόπο δημιουργείται ένα 
παγκόσμιο χρηματιστήριο ρύπων με έδρα την 
ευρώπη και η ανάλογη αγορά. Υπολογίζεται ότι 
ο όγκος των συναλλαγών στην αγορά ρύπων το 
2010 θα φτάσει τα 34 εκ. ευρώ. 


Το Κιότο αποτελεί μια μεγάλη 
μπίζνα και μια γενικότερη 
πολιτική συμφωνία, 
σε μια εποχή ευρύτατων 
γεωπολιτικών ανακατατάξεων 
όπου οι αντιθέσεις και 
οι ανταγωνισμοί μεταξύ 
διαφορετικών πλευρών της 
παγκόσμιας εξουσίας είναι 
ιδιαίτερα οξυμένες. 

Τ ο γεγονός ότι η έναρξη της εφαρμογής της 
συμφωνίας του κιότο δεν έχει να κάνει σε 
τίποτα με την αντιμετώπιση των κλιματικών 
αλλαγών είναι κάτι παραπάνω από εξόφθαλμο. 
Η προβλεπόμενη παγκόσμια μείωση ρύπων αε¬ 
ρίων θερμοκηπίου κατά 5,4% είναι αδύνατον να 
επιτευχθεί από τη στιγμή που χώρες όπως η ηπα, 
η ινδία και η κίνα βρίσκονται εκτός της συμφω¬ 
νίας. Μάλιστα για τις ραγδαία οικονομικά ανα¬ 
πτυσσόμενες κίνα και ινδία, το ποσοστό των 
εκπομπών ρύπων τους αναμένεται να αυξηθεί 
σημαντικά τα επόμενα χρόνια. Έτσι και αλλιώς 
το προσδοκώμενο 5% δεν σημαίνει απολύτως 
τίποτα, τη στιγμή που μελέτες που εκπορεύο¬ 
νται από τον οηε και τον οασα (οργανισμοί που 
διαδραμάτισαν σημαντικό ρόλο στη συμφωνία) 
παρουσιάζουν ότι για να εξαλειφθεί η απειλή 
των κλιματικών αλλαγών θα πρέπει να υπάρξει 
μείωση της τάξης του 50-70% στις επόμενες 2-3 
δεκαετίες. Το κιότο αποτελεί μια μεγάλη μπίζνα 
και μια γενικότερη πολιτική συμφωνία, σε μια 
εποχή ευρύτατων γεωπολιτικών ανακατατάξεων 
όπου οι αντιθέσεις και οι ανταγωνισμοί μεταξύ 
διαφορετικών πλευρών της παγκόσμιας εξουσίας 
είναι ιδιαίτερα οξυμένες. 


ΠΡΑΣΙΝΟΣ ΚΑΠΙΤΑΛΙΣΜΟΣ 
Η ΑΛΛΙΩΣ Ο ΛΥΚΟΣ ΠΟΥ ΝΤΥΘΗΚΕ ΓΙΑΓΙΟΥΛΑ 

π λ ε ι ο - 
ψηφία των κατοίκων του 
ναπτυγμένου κόσμου αναγνωρίζει 
την ύπαρξη μιας γενικευμένης οικολογι¬ 
κής κρίσης. Επομένως η διαχείριση αυτής της 
κρίσης αναδεικνύεται σε κομβικό ζήτημα για 
την ισχύουσα τάξη πραγμάτων. Η εκάστοτε εξουσία 
πρέπει να προπαγανδίζει και να αποδεικνύει την ευαι¬ 
σθησία της σε τέτοια ζητήματα, έτσι ώστε να εξασφαλίζει 
τη συναίνεση των υπηκόων της και την ηθική νομιμοποίησή 
της. Η κατάσταση πρέπει να παρουσιάζεται με 
τέτοιο τρόπο, ώστε να ενισχύεται το αίσθημα 
αδυναμίας μπροστά στο μέγεθος του προ¬ 
βλήματος και η εξουσία να εμφανίζεται ως 
η μόνη ικανή δύναμη να αντεπεξέλθει στη 
Ί· συγκυρία. Σ’ αυτό το πλαίσιο εντάσσεται 
η καταστροφολογία και η αποκα¬ 
λυπτικού τύπου παρουσίαση 
«ακραίων» καιρικών φαινομέ¬ 
νων από μμε, επιστημονικούς 
κύκλους, πολιτικές και μη κυβερ¬ 
νητικές οργανώσεις. Παράλλη- 
=ί“- . λα πρέπει να παρέχεται και μια 
ψευδαίσθηση συμμετοχής στην 
1 ^-— προστασία του περιβάλλοντος 
για τους «οικολογικά ευαίσθη¬ 
τους» πολίτες- καταναλωτές, 
είτε μέσα από την κατανάλω¬ 
ση «οικολογικών» προϊόντων, 
είτε μέσα από τη συνδρομη¬ 
τικού τύπου συμμετοχή σε 
«αφιλοκερδείς» (μη) κυβερ¬ 
νητικές οργανώσεις. Μ’ αυτόν 
τον τρόπο ο κάθε ευαίσθητος 
πολίτης- καταναλωτής του 
ανεπτυγμένου κόσμου μπορεί 
να αποδεικνύει την οικολογι¬ 
κή του ευαισθησία και τελι¬ 
κά να εξαγοράζει τις όποιες 
ενοχές του που μπορεί να 


προκύπτουν σε κάποιες αναλαμπές συνειδητοποίησης. 

Τ α τελευταία χρόνια στο εσωτερικό της ευρώπης, αλλά και 
σε κάποιους αντιπολιτευτικούς κύκλους στις ηπα, προπα¬ 
γανδίζεται η δυνατότητα ενός πράσινου καπιταλισμού ο οποίος 
θα εξασφαλίσει τις συνθήκες για έναν νέο κύκλο κερδοφορίας 
και ανάπτυξης με το προσωπείο της παράλληλης προστασίας 
του περιβάλλοντος. Ο πράσινος καπιταλισμός δεν είναι βέ¬ 
βαια κάτι ουσιαστικά διαφορετικό από τον καπιταλισμό που 
γνωρίζουμε σήμερα, αποτελεί μια ενεργό ιδεολογία, ανάμεσα 
σε άλλες, που ευαγγελίζεται την μεταρρύθμιση κάποιων μόνο 
πτυχών του συστήματος αφήνοντας αναλλοίωτη την ίδια του 
την ουσία. Η λεηλασία της φύσης είναι αναπόσπαστο κομμάτι 
αυτής της ουσίας και δεν πρόκειται σε καμία περίπτωση να στα¬ 
ματήσει. Οι πιο εξόφθαλμες μορφές της θα μεταφέρονται στην 
περιφέρεια και ό,τι συμβαίνει στο εσωτερικό θα συμβαίνει με 
το μανδύα της προστασίας του περιβάλλοντος. Παράλληλα με 
την προπαγάνδα περί πράσινου καπιταλισμού ήδη αναπτύσσε¬ 
ται και η ανάλογη αγορά. Προϊόντα και υπηρεσίες βαφτίζονται 
οικολογικά και κατά κύριο λόγο απευθύνονται στις μεσαίες και 
ανώτερες τάξεις βρίσκοντας μεγάλη απήχηση. Η οικολογία γί¬ 
νεται μόδα, ένα ανέξοδο καταναλωτικό στυλ ανάμεσα σε τόσα 
άλλα, και ως έννοια αποδομείται πλήρως και αποκόπτεται 
τόσο από τους πραγματικούς αγώνες του παρελθόντος και του 
παρόντος όσο και από μια βιωματική αναζήτηση της σχέσης 
ανθρώπου- φύσης. Η καταστροφή του περιβάλλοντος βαδίζει 
χέρι-χέρι με την εμπορευματοποίηση του και συντελείται μέσα 
από ολοκληρωτική αποξένωση του ανθρώπου από τη φύση και 
τον ίδιο του τον εαυτό. 

Η οικολογική κρίση βρίσκεται στην ίδια την ολότητα του 
πολιτισμού και της καπιταλιστικής μηχανής. Στις δο¬ 
μές, τους θεσμούς και τις εξουσιαστικές κοινωνικές σχέσεις 
και ακόμα πιο πέρα, στις αντιλήψεις για τη φύση, τη ζωή και 
τον άνθρωπο που κυριαρχούν και εξελίσσονται χιλιάδες χρό¬ 
νια τώρα και τοποθετούν τον άνθρωπο πάνω από το φυσικό 
κόσμο και νομιμοποιούν την εκμετάλλευσή του. Η ιστορική 
συγκυρία είναι ιδιαίτερα κρίσιμη και απαιτεί άμεση δράση. Το 
φάντασμα της καταστροφής του ανθρώπου και μεγάλου μέ¬ 
ρους της ζωής όπως τη γνωρίζουμε μπορεί και να πλησιάζει, 
αλλά ή οργή, η απόγνωση, ο πόνος και η βιωμένη καταπίεση 
είναι ήδη αρκετά... 

στο κοινωνικό Εργοστάσιο 

0 ΜΥΘΟΣ 

ΤΗΣ ΕΘΝΙΚΗΣ ΕΠ»Ν»ΣΤ»ΣΕΟΣ ΤΟΪ 1821 


«Ο πατριάρχης της Κωνσταντινούπολης ήταν απα¬ 
ραβίαστος, αφορολόγητος και αμετακίνητος. Οι 
δικαιοδοσίες του σχετικά με το αστικό δίκαιο που 
είχαν καθοριστεί κατά τη διάρκεια της βυζαντινής 
αυτοκρατορίας , διατηρήθηκαν και αυξήθηκαν. Οι 
αποφάσεις του πατριαρχικού δικαστηρίου, που 
δίκαζε σε δεύτερο βαθμό, ήταν εκτελεστές με την 
εγγύηση των αρχών [σ.τ.σ: του οθωμανικού κρά¬ 
τους]. Αργότερα ο πατριάρχης απέκτησε το δικαί¬ 
ωμα να φορολογεί τους πιστούς και τον κλήρο για 
τις ανάγκες της εκκλησίας. Έναντι αυτών των δι¬ 
καιωμάτων, με τα οποία διαφυλάχτηκε η εσωτερική 
οργάνωση της ορθόδοξης εκκλησίας, ο πατριάρχης 
ήταν υπόλογος στο σουλτάνο για θέματα καθαρά 
κοσμικά: όφειλε να κρατεί το ποίμνιο σε υποταγή» 
(σχολικό βιβλίο Α’ Λυκείου, τόμος Α, εκδ.1996, σελ. 236-237) 


«Οι πιεστικές συνθήκες που κυριαρχούν στις αγρο¬ 
τικές κοινωνίες αναγκάζουν τους περισσότερο 
αδικημένους, λιγότερο ευνοημένους και ανυπότα¬ 
κτους να καταφεύγουν στα βουνά ως ληστές. Οι 
γαιοκτήμονες και το κράτος αντιμετώπισαν πά¬ 
ντοτε τους ληστές ως κακούργους, ενώ οι χωρικοί, 
όσους εμφανίστηκαν σαν εκδικητές των ισχυρών 
και προστάτες των αδυνάτων, τους βοήθησαν και 
τραγούδησαν τα κατορθώματα τους.», «...και έχο¬ 
ντας ως ορμητήριο τα βουνά εκδικούνταν πιεστικά 
όργανα του κράτους, συλλάμβαναν ευκατάστατους 
για να τους πάρουν λύτρα, λήστευαν εμπόρους στα 
στενά περάσματα, ενεργούσαν επιθέσεις στα πεδινά 
και καμιά φορά λεηλατούσαν και έκαιγαν ολόκλη¬ 
ρα χωριά.», «...Από τις ομάδες αυτές αναπτύχθηκε 
η συλλογικότητα στη λήψη των αποφάσεων και 
καλλιεργήθηκαν αρετές, όπως η παλικαριά ή η λε¬ 


βεντιά που ως ήθος επιβίωσαν και σήμερα ακόμη.» 

(σχολικό βιβλίο Α’ Λυκείου, τόμος Α, εκδ.1996, σελ. 246-247) 

Διαβάζοντας ξανά μετά από χρόνια τα σχολικά βι¬ 
βλία της ιστορίας που αφορούν στην λεγόμενη επο¬ 
χή της τουρκοκρατίας και την εξέγερση του 1821 
στον ελλαδικό χώρο, μπορεί κανείς, ανάμεσα στους 
λίβελους για το έθνος και την ορθοδοξία, να συ¬ 
ναντήσει και αποσπάσματα σαν τα παραπάνω. Να 
’ναι κρίση ειλικρίνειας των συγγραφέων ή μήπως 
κάποιες πραγματικότητες είναι απλά αδύνατο να 
αποκρυφθούν; Σε κάθε περίπτωση η μισή αλήθεια 
είναι ψέμα, έτσι στην ενότητα για τους κλέφτες, 
το σχολικό βιβλίο καταλήγει: «Οι κλέφτες και οι 
αρματολοί σε όλη τη διάρκεια της τουρκοκρατίας 
συντήρησαν την εθνική αντίσταση [σ.τ.σ. κάτι σαν 
το ΕΑΜ δηλαδή;] κατά του κατακτητή και απο- 


ΜΥΘΕΥΜΑΤΑ ΠΕΡΙ ΙΣΤΟΡΙΚΗΣ 
ΕΝΟΤΗΤΑΣ* * 1 


Ο ι σύγχρονοι απολογητές της αστικής τάξης, 
στηρίζουν την εκδοχή τους για το ’21 πάνω 
σε μυθοπλασίες περί ελληνικότητας της βυζαντι¬ 
νής αυτοκρατορίας και-ακόμη χειρότερα- ιστορι¬ 
κής ενότητας της ελληνικής φυλής από τα ομηρι¬ 
κά χρόνια μέχρι σήμερα, παραβλέποντας πως ο 
ιστορικός βίος της αρχαίας ελλάδας τερματίζεται 
οριστικά το 147μ.χ. με την κατάκτηση της Κόριν¬ 
θου από τους ρωμαίους* 1 . Μετά την επέκταση και 
εδραίωση του χριστιανισμού ο ελληνικός πολιτι¬ 
σμός ταυτίζεται με την ειδωλολατρία. Η φανα¬ 
τική αντιπαλότητα των οπαδών του Ναζωραίου 
και αυτών των διαφόρων φιλοσοφικών σχολών 
που εδράζονταν στην Αθήνα και τις άλλες πό¬ 
λεις, θα εγείρει τέτοια ανθελληνική λαίλαπα που 
τελικά το μόνο που θα μείνει να θυμίζει κάτι απ' 
την κλασική ελλάδα είναι η γλώσσα. Ακόμα και 
η λέξη Έλλην ήταν υβριστική και σήμαινε τον ει¬ 
δωλολάτρη, τον άπιστο. 

Η πιο διαδεδομένη γλώσσα τον καιρό εκεί¬ 
νο στη λεκάνη της ανατολικής μεσογείου 
ήταν η απλή ελληνική (δημοτική) κι αυτή φυσικά 
διάλεξε η νέα θρησκεία για την εξάπλωσή της. 
Όταν τελικά ο χριστιανισμός έγινε η επίσημη 
θρησκεία του βυζαντινού κράτους , υιοθετήθη¬ 
κε με τη σειρά της και η ελληνική σαν επίσημη 
γλώσσα, στην λόγια της όμως εκδοχή που ήταν η 
αρχαΐζουσα. Παρόλα αυτά το μωσαϊκό των λαών 
που κατοικούσε στη βυζαντινή αυτοκρατορία δεν 
είχε καμία συνείδηση ότι καταγόταν από τους 
αρχαίους έλληνες. Μέχρι και το 10ο μ.χ. αιώνα 
αποκαλούσαν τους εαυτούς τους ρωμαίους και 
το κράτος ρωμαϊκή βασιλεία που δεν ήταν παρά 
η συνέχεια της ρωμαϊκής αυτοκρατορίας στην 
ανατολή. Ακόμη και η ονομασία βυζαντινή αυ¬ 
τοκρατορία είναι μεταγενέστερη. Όταν λοιπόν 
αναφερόμαστε στα βυζαντινά χρόνια μπορούμε 
να μιλάμε για χριστιανική αυτοκρατορία αλλά σε 
καμία περίπτωση για ελληνική. Οι μύθοι που θέ¬ 
λουν τους υπηκόους της βυζαντινής αυτοκρατο- 

ΠΑΙΧΝΙΟΧΑΡΤΑ ΕΚΤΥΠΩΘΕΝΤΑ ΕΝ ΟΥΓΓΑΡΙΑ 
ΚΑΙ ΦΕΡΟΝΤΑ ΕΙΚΟΝΑΣ ΕΠΙΦΑΝΩΝ ΑΝΔΡΩΝ ΤΟΥ ΑΓΩΝΑ 


(Μουσείον Εθνολογικής Εταιρείας) 


ρίας να έχουν ασπαστεί τον ελληνικό πολιτισμό 
και να έχουν ομογενοποιηθεί γύρω απ’ αυτόν και 
γύρω από τη γλώσσα, μόνο στη σφαίρα της νοση¬ 
ρότερης φαντασίας μπορούν να ανήκουν. 

Μ έχρι και τουλάχιστον το 14ο μ.χ. αιώνα 
φαίνεται πως ακόμα κι οι κάτοικοι του ελ- 
λαδικού χώρου δε έδειχναν κανένα ενδιαφέρον 
για τη παλαιά ελληνική ιστορία. Εξάλλου και η 
σύνθεση του εκεί πληθυσμού μετά τις αλλεπάλ¬ 
ληλες επιδρομές, τις σταυροφορίες, τους αποικι- 
σμούς και τις μετακινήσεις πληθυσμών μόνο σαν 
αμιγώς ελληνική δε μπορεί να χαρακτηρισθεί. 
Πρόκειται για ένα συνοθύλευμα λαών που περι¬ 
λαμβάνει παλαιοελλαδίτες (ρωμιούς), σλάβους, 
βούλγαρους, αρβανίτες, βλάχους, άραβες(στη 
Ρόδο και στη Κρήτη), εβραίους κ.ά. 

ΠΕΡΙ ΕΘΝΟΥΣ 


Ο ι πρώτες νύξεις για συγκρότηση του ελληνι¬ 
κού έθνους γίνονται στα τέλη του 14ου μ.χ. 
αιώνα οπότε και οι πολιτικοοικονομικές συνθή¬ 
κες αρχίζουν κατά τόπους να αλλάζουν. Η έννοια 
του έθνους αποτελεί ένα κατασκευασμένο ιδεο¬ 
λόγημα που εξυπηρετεί συγκεκριμένες οικονο¬ 
μοτεχνικές ανάγκες. Η εμφάνιση της τάξης των 
εμποροβιοτεχνών -που αργότερα θα χαρακτη- 
ρισθεί ως αστική- και του εμπορικού κεφαλαίου 
απαιτεί για την ανάπτυξη της μία εξωγενή ομο- 
γενοποίηση, όπως αυτή του έθνους, με βάση την 
οποία μπορούν να κτισθούν σχηματισμοί (κράτη) 
που επιτρέπουν την επέκταση των εμπορικών συ¬ 
ναλλαγών, τη δημιουργία μεγάλων εσωτερικών 
αγορών, τη θέσπιση ενιαίας νομοθεσίας και τη 
διάλυση της κοινοτιστικής αποκεντρωτικής οικο¬ 
νομίας. 

Η κατάκτηση του ελλαδικού χώρου από τους 
Οθωμανούς, αρκετά πριν το 1453 μ.χ., ανέ¬ 
κοψε την όποια πορεία ανάδειξης της μεσαίας 
τάξης κι η προπαγάνδιση του ελληνικού εθνι¬ 
σμού παγώνει, για να αναζωπυρωθεί μετά την 
επικράτηση της Γαλλικής επανάστασης. Σκόπιμα 
η καθεστηκυία ιστοριογραφία θα αποδώσει την 
έξαρση των απελευθερωτικών αγώνων των κατα¬ 
πιεσμένων κατά την προεπαναστατική περίοδο, 
στην εκπορευόμενη από τους αστούς, κυρίως των 
παροικιών, μετάγγιση των ιδεών του ευρωπαϊ¬ 
κού διαφωτισμού στους παντελώς αναλφάβητους 
φτωχούς ραγιάδες, και την τόνωση ενός ουσια¬ 
στικά ανύπαρκτου εθνικού αισθήματος, στην 
πολυφυλετική, πολυπολιτισμική, πολυιδιωματική 
και χαλαρά συνδεδεμένη ελλαδική κοινωνία δι¬ 
αστρεβλώνοντας έτσι μια ιστορικά τεκμηριωμένη 
αλήθεια. Το γεγονός δηλαδή ότι η πολιτισμική 
ομογενοποίηση των ετερογενών ανθρώπινων 
πληθυσμών του ελλαδικού χώρου, μέσω της επι¬ 
βολής του ιδεολογήματος του ελληνισμού, θα 
επιτευχθεί με τη βία και μια μακρόχρονη εθνική 
εκπαίδευση, μετά τη συγκρότηση του ελληνικού 
κράτους. 


ΤΑ ΠΡΟΕΠΑΝΑΣΤΑΤΙΚΑ ΧΡΟΝΙΑ 


Α ρχικά ο Ιερός Νόμος του οθωμανικού κρά¬ 
τους προέβλεπε πως η γη ανήκει στο σουλ¬ 
τάνο κι οι αγρότες καλλιεργητές έχουν κλήρους 
που παραχωρούνται από το κράτος, χωρίς να 
καταβάλουν κανένα ενοίκιο προς αυτό. Ανάμεσα 
στον τυπικό ιδιοκτήτη, το κράτος, και τον ουσι¬ 
αστικό ιδιοκτήτη, τον καλλιεργητή, δεν υπήρχε 


κανένα ενδιάμεσο στρώμα αριστοκρατών, ευγε- 
νών και άλλων φεουδαρχών. Οι φόροι καθορί¬ 
ζονταν από τη κεντρική εξουσία στη βάση ενός 
απλού διανεμητικού συστήματος, κι ο υπεύθυνος 
για την είσπραξη τους ήταν ο τιμαριώτης σπαχής 
που ασκούσε και τη διοικητική εξουσία στη πε¬ 
ριοχή. Έτσι οι φόροι δεν είχαν προσωπικό χα¬ 
ρακτήρα σε κανένα επίπεδο και οι κάτοικοι των 
περιοχών, των νομών, των επαρχιών και των χω¬ 
ριών ήταν συλλογικά υπεύθυνοι. Από ένα καιρό 
και μετά επικράτησε το σύστημα ενοικίασης των 
φόρων κατά το οποίο ο τοπικός άρχοντας (πρού¬ 
χοντας) κατέβαλε εκ των προτέρων στη κεντρική 
διοίκηση το ποσό και εξασφάλιζε το δικαίωμα εί¬ 
σπραξης των φόρων από την αντίστοιχη περιοχή. 
Η ενοικίαση, κατανομή και είσπραξη των φόρων 
υπήρξε η βασική και πλέον προσοδοφόρα αρμο¬ 
διότητα των προυχόντων, ενώ με το καιρό τους 
παραχωρήθηκαν και διοικητικές, δικαστικές και 
αστυνομικές αρμοδιότητες από τους Οθωμανούς, 
στους οποίους δεν ήταν αναγκασμένοι να λογο¬ 
δοτούν για τον τρόπο άσκησης τους παρά μόνο 
για τα αποτελέσματά τους. Οι προύχοντες ή κο¬ 
τζαμπάσηδες είλκυαν την καταγωγή τους από 
τους χριστιανούς σπαχήδες των πρώτων αιώνων 
της οθωμανικής αυτοκρατορίας και αποτέλεσαν 
την αγροτική αριστοκρατία της προεπαναστατι¬ 
κής εποχής στον ελλαδικό χώρο. Η αφαίμαξη, 
η καταπίεση κι η εκμετάλλευση των λαϊκών μα¬ 
ζών από τους κοτζαμπάσηδες ήταν τέτοια που 
σε πολλές περιπτώσεις ολόκληρες κοινότητες 
ξεσηκώθηκαν και πήραν στο κυνήγι τους φοροει¬ 
σπράκτορες και την ένοπλη συνοδεία τους. Στην 
αβάσταχτη φορολογία του τουρκικού κράτους 
με τον κεφαλικό, τη δεκάτη και τους διάφορους 
άλλους έκτακτους φόρους ερχόταν να προστεθεί 
κι ο φόρος που κάθε χριστιανός ραγιάς έπρεπε 
να καταβάλει στην εκκλησία, ο επονομαζόμενος 
ρόγα ή ζητεία που άγγιζε το 1/3 του ετήσιου εισο¬ 
δήματος κάθε χριστιανικής οικογένειας. Η αδυ¬ 
ναμία των φτωχών χωρικών να πληρώσουν τους 
φόρους, τα θελήματα και να αποπληρώσουν τους 
τοκογλύφους -μεγάλη μάστιγα της εποχής εκεί¬ 
νης- οδήγησε σε συγκέντρωση της γαιοκτησίας 
στα χέρια λίγων με αποτέλεσμα το μεγαλύτερο 
μέρος του αγροτικού πληθυσμού να είναι σχε¬ 
δόν σκλαβωμένο στους φεουδάρχες (έλληνες και 
τούρκους), τα μοναστήρια και τον ανώτερο κλή¬ 
ρο. Η εκκλησία κατείχε από το καιρό του βυζα- 
ντίου τεράστιες εκτάσεις, και παρά το πέρασμα 
μέρους αυτών στο οθωμανικό «δημόσιο», στο τέ¬ 
λος του 18ου αιώνα αυτές κάλυπταν το % του ελ- 
λαδικού χώρου. Από νωρίς η σουλτανική εξουσία 
αναγνώρισε πόσο αναγκαία χρήσιμα τής ήταν 
για τη παγίωση της κυριαρχίας της, τόσο ο χειρα- 
γωγικός και κατασταλτικός ρόλος της εκκλησίας, 
όσο και ο γραφειοκρατικός της μηχανισμός, και 
η παραχώρηση των περίφημων προνομίων δεν 
ήταν παρά το αντάλλαγμα για την παροχή των 
άνωθεν υπηρεσιών της προς το σουλτάνο. Έτσι 
η εκκλησία έδρασε σε συνεργασία με τον κα¬ 
τακτητή για να εκμεταλλεύεται πολιτικά και οι¬ 
κονομικά τους υποτελείς της. Γενικά δεν ήταν ο 
τούρκος αγάς αυτός που ερχόταν σε άμεση επα¬ 
φή με τον αγρότη, όσο ο χριστιανός προύχοντας 
κι ο δεσπότης, που με το να είναι υποχείρια της 
τούρκικης εξουσίας, έγδυναν με χίλιους τρόπους 
το ραγιά δουλευτή. 

Κ αθ’ όλη τη διάρκεια της οθωμανοκρατορίας 
σημειώθηκαν στη νότια βαλκανική πολλές 


ο παραμυθάς Λιάκος 


τέλεσαν τις δυνάμεις των άτακτων που έδρασαν 
αποτελεσματικά στον αγώνα της ανεξαρτησίας». Η 
αλήθεια είναι πως όντως αυτές οι δύο ομάδες ήταν 
οι μόνες ένοπλες κατά το ξέσπασμα της εξέγερσης 
του 1821, αν και όπως και το ίδιο το βιβλίο ανα¬ 
φέρει «Οι αρματολοί, ήταν ειδικά σώματα φύλαξης 
των περασμάτων(...) και προστασίας της υπαίθρου 
[σ.τ.σ από τους κλέφτες] που οργάνωσε το οθω¬ 
μανικό κράτο ς»[σελίδα 248]. Το ψέμα είναι η «εθνική 
αντίσταση κατά του κατακτητή». 

Ας τα πάρουμε τα πράγματα από την αρχή για να 
δούμε τι το «εθνικό» είχε η πολυφυλετική κοινωνία 
του ελλαδικού χώρου κατά τον 18ο και 19ο αιώνα, 
τι σήμαινε κατακτητής, ποιος ήταν ο πραγματικός 
καταπιεστής και κατά ποιων έγινε τελικά όχι μόνο η 
εξέγερση του 1821, αλλά και οι δεκάδες άλλες που 
προηγήθηκαν αυτής. 


κοινωνικές εξεγέρσεις, κυρίως από τους αγρο- 
τοκτηνοτροφικούς πληθυσμούς, οι οποίες φυσι¬ 
κά δεν εξέλειψαν και μετά το ξεσηκωμό του ’21. 
Η επιδείνωση των όρων διαβίωσης και η άγρια 
καταστολή των εξεγέρσεων αυτών (όπως αυτή 
στη Θεσσαλία στα 1600-1601μ.χ), θα οδηγήσουν 
μεγάλα τμήματα του πληθυσμού στην εγκατάλει¬ 
ψη του πεδινού χώρου και στον εποικισμό των 
βουνών και των νησιών. Στον σχετικά ελεύθερο 
ορεινό και νησιωτικό χώρο θα συντελεστεί η 
διαδικασία σύγκλισης των ετερογενών ανθρώπι¬ 
νων ομάδων (ρωμιοί, αρβανίτες, βλάχοι, σλάβοι 
κ.ά.* 2 ) του ελλαδικού χώρου και θα συνεχιστεί η 
αντικαθεστωτική δραστηριότητα. Οι ορεινές αυ¬ 
τές κοινότητες θα αποτελέσουν και την αιχμή του 
δόρατος στην εξέγερση του 1821, σε αντίθεση με 
τη πενιχρή συμμετοχή των δουλοπάροικων πια 
αγροτών (π.χ. της Θεσσαλίας) και των αστικών 
πληθυσμών. 


ΟΙ ΑΡΜΑΤΟΛΟΙ 

Σ τη πραγματικότητα οι αρματολοί ήταν ορ¬ 
γανικό μέρος της κατασταλτικής μηχανής 
του οθωμανικού κράτους, όντας μισθοφόροι 
που λειτουργούσαν σαν εκτελεστικό όργανο του 
πασά και του χριστιανού κοτζαμπάση. Οι αρμα- 
τολίτικες ομάδες ήταν έντονα ιεραρχημένες και 
ανάλογα με τη θέση του καθένα στην ιεραρχία 
καθορίζονταν κι οι αμοιβές τους. Στις περιοχές 
που είχαν υπό την εξουσία τους είχαν σχηματι¬ 
στεί δυνατές στρατιωτικές αριστοκρατίες, που 
εξούσιαζαν τους χωρικούς με βάρβαρο τρόπο. Η 
μόνη σχέση που είχαν με τους κλέφτες ήταν όταν 
σκόπιμα μεταπηδούσαν από το ένα στρατόπεδο 
στο άλλο (από αρματολοί κλέφτες κι από εκμε¬ 
ταλλευτές των ανθρώπων σε σωτήρες τους) στο 
κυνήγι της εξουσίας και του πλούτου. 

ντας παραγκωνισμένοι στις παραμονές της 
ν^/επανάστασης, θα υιοθετήσουν επιφανεια¬ 
κά τη γεννημένη στις παροικίες του εξωτερικού 
εθνική ιδεολογία και θα εμφανιστούν σαν «ελευ¬ 
θερωτές» μετά την έκρηξή της, για να πρωταγω¬ 
νιστήσουν μαζί με τις υπόλοιπες ηγετικές ομάδες 
στο πολύχρονο κι αιματηρό ενδοεξουσιαστικό 
παιχνίδι, που θα παιχτεί στις πλάτες των εξεγερ- 
μένων ραγιάδων και θα οδηγήσει τελικά στη συ¬ 
γκρότηση του εθνικού κράτους. 


*1. Να σημειώσουμε εδώ πως το τελευταίο «ελλη¬ 
νικό» κράτος καταλύθηκε το 338 π.χ. στη μάχη της 
Χαιρώνειας από έναν βάρβαρο, τον Αλέξανδρο τον 
Μακεδόνα, τον οποίο οι νεοέλληνες βάπτισαν Μέγα 
και έλληνα ενώ οι τότε έλληνες τον θεωρούσαν Μέγα 
Βάρβαρο. 

*2. Επίσης να σημειώσουμε την συνεισφορά των 
Αρβανιτών στην «εθνική επανάσταση του { 21» όπως 
αντικατοπτρίζεται από την πρόταση του Γέρου του 
Μόριά (και μέγα σφαγέα της Τρίπολης) Θ. Κολοκο- 
τρώνη, ο οποίος πρότεινε το νέο ανεξάρτητο ελληνικό 
κράτος να είναι δίθρησκο και δίγλωσσο. Κι αυτό γιατί 
πολλοί από τους Αρβανίτες είχαν ασπαστεί το μωα¬ 
μεθανισμό (οι λεγόμενοι «τουρκαλβανοί» από τα ξε¬ 
φτέρια της ελληνικής ιστοριογραφίας), όπως ακριβώς 
είχανε κάνει και πάμπολλοι έλληνες, οι οποίοι βέβαια 
αφού έπαψαν να είναι χριστιανοί ορθόδοξοι βαπτί- 
στηκαν τούρκοι και ανταλλάχθηκαν το ’22 με μία από 
τις πιο ντροπιαστικές συμβάσεις για το ανθρώπινο 
γένος και τις καταραμένες του συνοριακές φυλακές 
που ονόμασε κράτη, τις ανταλλαγές πληθυσμών. 


στο κοινωνικό εργοστάσιο 

ΟΤΑΝ II ΕΞΟΥΣΙΑ ΧΑΝΕΙ ΕΑΑΦΟΣ... 


κουβαλάμε ένα νέο κόσμο στΐ3 καρδιές μα$ 


Πριν ένα χρόνο τέτοια εποχή άνοιξαν στην Θεσσαλο¬ 
νίκη δύο νέες καταλήψεις-αντιεξουσιαστικά αυτοδια- 
χειριζόμενα στέκια. Η Τβττα Ιηεοξηίΐα και η Φάμπρικα 
ΥΦΑΝΕΤ. Οι καταλήψεις στην Θεσσαλονίκη αλλά και 
στον υπόλοιπο ελλαδικό χώρο δεν είναι κάτι καινούριο, 
αντιθέτως εδώ και 20 χρόνια πολλά τέτοια εγχειρήματα 


έχουν πραγματοποιηθεί από αναρχικούς και αντιεξουσι- 
αστές και αποτέλεσαν πόλους έλξης ανθρώπων, πρωτο¬ 
βουλιών και χώρους πολιτικής ζύμωσης και κοινωνικής 
παρέμβασης. Τα τελευταία χρόνια, ειδικά από το 2003 
και έπειτα παρατηρείται μια κινητικότητα στην δημιουρ¬ 
γία τέτοιων χώρων σε πολλές πόλεις. 


ουττόβ ο κόστμιοβ κάθε μέρα μεγαΧοάνει 


|— ένας χρόνος κατάληψη ΦΑΜΠΡΙΚΑ - ΥΦΑΝΕΤ 


Τ ι χρειάζεται κανείς για να ανοίξει μια νέα κατάληψη; 

Τίποτα ιδιαίτερο. Λίγη τρέλα, πολύ φαντασία, σίγου¬ 
ρα συνείδηση της πραγματικότητας αλλά και δυο βασικά 
πραγματάκια: έναν άδειο χώρο - συνήθως παρατημένο 
κτίριο - και έναν κόφτη... Τα όσα έπονται καλώς ή κακώς 
δεν είναι αυτονόητα. Ποιοι όμως λόγοι μας οδηγούν στο 
να καταλαμβάνουμε σημεία της πόλης και να τα επανοι- 
κειοποιοΰμαστέ με τους δικούς μας όρους; Πάμπολλοι θα 
πει κανείς. Μέσα στον οχετό των διερρηγμένων κοινωνι¬ 
κών σχέσεων το βασικό κατ’ αρχήν είναι να μπορούμε να 
ανασαίνουμε. Όμως δεν είναι μόνο αυτό. Αυτόν τον κόσμο 
που μας περιβάλλει και που συνεχώς βιώνουμε την αθλι¬ 
ότητά του, ως κομμάτι του, αν θέλουμε να τον καταστρέ¬ 
φουμε θα πρέπει να μπορούμε να προτείνουμε κάτι άλλο. 
Και όχι κάτι άλλο για το «μετά» - μετά από τι; - εξάλλου 
ποτέ δεν πιστέψαμε στον παράδεισο, αλλά κάτι άλλο για 
το τώρα, κάτι απτό τόσο για εμάς που αποτελούμε κομμάτι 
του αγώνα ενάντια στην εξουσία αλλά όσο και για την υπό¬ 
λοιπη κοινωνία. Αυτό είναι το μεγαλύτερο στοίχημα. Πως 
δηλαδή τα προτάγματά μας για την κοινωνική και ατομική 
απελευθέρωση θα μπορέσουν να συλλογικοποιηθοΰν μέσα 
από καταστάσεις ζωής και όχι από ευχολόγια και μανιφέ- 


Η Φάμπρικα ΥΦΑΝΕΤ ξεκίνησε ως πρωτοβουλία αν¬ 
θρώπων που ήρθαν πιο κοντά μέσα από την κοινή 
τους δράση στις αντιπολεμικές κινητοποιήσεις αλλά και 
τις διαδηλώσεις ενάντια στην σύνοδο της Ε.Ε. το 2003, τις 
κινήσεις αλληλεγγύης στους 7 συλληφθέντες και όχι μόνο. 
Βασική ανάγκη αποτέλεσε η δημιουργία ενός χώρου όπου 
θα αποτελούσε ένα σημείο αναφοράς τόσο για τις αντιλή¬ 
ψεις που προτάσσουμε όσο και για να αναπτύξουμε στε¬ 
νότερες σχέσεις μέσα από συλλογικές διαδικασίες που δεν 
αφορούν μόνο πολιτικές θέσεις αλλά και μια επιδιωκόμενη 
καθημερινότητα που αντιτίθεται στην κυρίαρχη. Αρκετός 
κόσμος είχε ήδη συμμετάσχει σε αυτοδιαχειριζόμενα εγ¬ 
χειρήματα (π.χ. κατάληψη Μαύρη Γάτα, Μηχανή, αντιϊε- 
ραρχικό στέκι στην ιατρική) ή σε πολιτικές ομάδες, οπότε 
σκοπός ήταν η δημιουργική σύνθεση μέσω της οποίας θα 
μπορούσαμε να έχουμε μια ευρύτερη κοινωνική απεύθυν- 
ση. Ως τόπος επιλέχτηκε το εγκαταλειμμένο εργοστάσιο 
της ΥΦΑΝΕΤ στην κάτω Τούμπα, κτίριο που ανήκει στην 
εθνική τράπεζα και που σύμφωνα με δημοσιεύματα προο¬ 
ρίζεται να στεγάσει το μουσείο σύγχρονης τέχνης. Ο χώρος 
του εργοστασίου χρειάστηκε πολλές εργασίες και κόπο για 
να μπορέσει να χρησιμοποιηθεί. 


Η απελευθέρωση ενός κομματιού γης μας παρέχει την 
δυνατότητα να ορίσουμε το παιχνίδι εξαρχής με δι¬ 
κούς μας όρους - όσο βέβαια δεν περιορίζουμε από μόνοι 
μας τα όρια της φαντασίας μας. Αν ο χρόνος στην εργα¬ 
σία, στις καθημερινές υποχρεώσεις, ο χρόνος της συμβα¬ 
τής ζωής, είναι αντικειμενικά πιεστικός και ανυπόφορος, 
ο χρόνος - ή καλύτερα οι χρόνοι - στην κατάληψη έχουν 
την δυνατότητα να ελίσσονται, να διαστέλλονται και να 
συστέλλονται ανάλογα με τις ολόδικές μας επιθυμίες. 
Αυτός λοιπόν είναι ένας ακόμη στόχος. Η ανάπτυξη της 
υποκειμενικότητας του καθενός και της καθεμιάς μας, η 
απελευθέρωση δυναμικών και δημιουργικότητας. Και το 
τονίζουμε ξανά, όχι μόνο για την πάρτη μας, όχι μόνο για 
να περνάμε καλά, όχι μόνο για να έχουμε να λέμε, αλλά 
κυρίως γιατί δεν μπορούμε να κάνουμε διαφορετικά και 
πρωτίστως γιατί η οποιαδήποτε επιθετική μας κίνηση στο 
Υπάρχον θα ήταν ανούσια χωρίς την δομή συλλογικοποί- 
ησης των ατομικών μας επιθυμιών. Έτσι όταν μιλάμε για 
δημιουργία δομών αντιεξουσίας - μιλάμε για δομές σχέ¬ 
σεων, επιθυμιών, καταστάσεων έξω από τον κατεστημένο 
χωροχρόνο, μιλάμε γα αντιπαραδείγματα ζωής έξω από το 
θέαμα και τις διαμεσολαβήσεις. Μιλάμε τελικά για την δύ¬ 
ναμη που μπορούμε να αποκτήσουμε όταν αυτά που λέμε 
μπορούμε σε ένα βαθμό να τα ζούμε. Και αυτή η δύναμη 
δημιουργεί καλύτερες προϋποθέσεις για την διεξαγωγή 
του πολέμου με το «έξω» - χωρίς να αψηφούμε πιθανούς 
κίνδυνους αφομοίω- σης και αυτεγκλωβισμού. Για 

να μη λέμε όμως 
μεγάλες κουβέντες 
-ακόμα δεν είμα¬ 
στε τίποτα αλλά 
δεν παύουμε 
να θέλουμε 
να γίνουμε 
τα πάντα. 



...Η κατάληψη ως πράξη είναι μόνο μία στιγμή απελευ- 
^θέρωσης, ένα ακόμα εργαλείο στο οπλοστάσιο της ανα¬ 
τροπής. Μέσα όμως στα πλαίσια της αυτοοργάνωσης και 
στραμμένη ενάντια σε κάθε εξουσία και ιεραρχία μπορεί 
να αποτελέσει μια ρωγμή στο οικοδόμημα της αλλοτριωμέ¬ 
νης καθημερινότητας του καπιταλιστικού κόσμου. 

Ο σκοπός λοιπόν της κατάληψης στο παλιό εργοστάσιο 
της ΥΦΑΝΕΤ είναι διπλός : Να προωθήσει την άρ¬ 
νηση του γερασμένου κόσμου οργανώνοντας της επιθετική 
εναντίωση σε αυτόν και να προτάξει δημιουργικές απαντή¬ 
σεις για την οργάνωση της καθημερινότητας, τη διαχείριση 
του χρόνου, την προώθηση της επαφής και της επικοινωνί¬ 
ας. Θέλουμε να γίνει χώρος συνεύρεσης και αφετηρίας για 
την συλλογικοποίηση της αγωνίας και της χαράς. Να γίνει 
χώρος δημιουργικότητας και προώθησης της ατομικής και 
συλλογικής έκφρασης με κάθε διαθέσιμο μέσο. Να είναι 
χώρος ανοιχτός και κοινωνικός, που επιθυμεί την αλληλε¬ 
πίδραση και τον εμπλουτισμό με ιδέες και ανθρώπους. Χώ¬ 
ρος που επιθυμεί να διαχύσει τις όποιες κατακτήσεις του 
και να ανοίξει μια κοινωνική προοπτική για αυτές...» 
απόσπασμα από την προκήρυξη που μοιράζονταν κατά 
την είσοδο των καταληψιών στο εργοστάσιο της ΥΦΑ¬ 
ΝΕΤ τον Μάρτιο του 2004 

Α υτή την στιγμή στην Φάμπρικα ΥΦΑ¬ 
ΝΕΤ λειτουργεί καφενείο κάθε Τε¬ 
τάρτη και Παρασκευή βράδυ, ενώ κάθε 
Κυριακή υπάρχει ανοιχτή λαϊκή κουζίνα 
και χαριστικό παζάρι το μεσημέρι. Κα¬ 
θημερινά η κατάληψη είναι ανοιχτή απο¬ 
γευματινές ώρες ενώ συχνά λαμβάνουν 
χώρο διάφορες εκδηλώσεις 
και προβολές ταινιών. Η συ¬ 
νέλευση της κατάληψης είναι 
ανοιχτή και πραγματοποιεί¬ 
ται μια φορά την βδομάδα. 
Η δράση της συνέλευσης δεν 
περιορίζεται μόνο «εντός 
των τειχών» καθώς έχει κα- 
λέσει πορεία ενάντια στον 
πατριωτισμό, έχει συμμετά- 
σχει σε άλλες δημόσιες δρά¬ 
σεις και έχει ασχοληθεί κατά 
καιρούς ή ασχολείται ακόμα 
με ζητήματα όπως οι δημόσι¬ 
οι χώροι, η πόλη-φυλακή, οι 
πατριωτικές και εθνικιστικές 
εξάρσεις στην ελληνική κοι¬ 
νωνία. 


ένας χρόνος κατάληψη ΤβΓΓα Ιηοο^ηΐία—, 

Σ τις 28 Φλεβάρη 2004, κατελήφθη το κτίριο στη γωνία Ολύμπου 
με Τ.Παπαγεωργίου, το οποίο ήταν για χρόνια παρατη μένο. Αυτή 
η κίνηση δεν θα μπορούσε να θεωρηθεί ως αρχή, αλλά ως συνέχεια. Π 
Πρόκειται για τους ανθρώπους που συναντήθηκαν τόσο στο στέκι 
του Πολυτεχνείου όσο και στο δρόμο (αντιπολεμικά), απαρτίζοντας 
ένα μεγάλο κομμάτι της Αντιεξουσιαστικής συνέλευσης αλληλεγγύ¬ 
ης. Μια συνέλευση που δημιουργήθηκε αμέσως μετά τη σύνοδο του 
Ιούνη με σκοπό την άμεση απελευθέρωση των 7 συλληφθέντων και 
όχι μόνο. Κοινή συνισταμένη αυτών των ανθρώπων ήταν η διάθεση 
για πολιτική παρουσία σε κεντρικά γεγονότα, όπως διαμορφώθηκε 
αργότερα και με τη δολοφονία του Η.Μαραγκάκη. 

Σ ’ αυτό το κλίμα πάρθηκε η απόφαση για μια κατάληψη στο κέ¬ 
ντρο της πόλης, που θα λειτουργούσε ως σημείο αναφοράς και 
συνάντησης, με σκοπό τη δράση προς τα έξω. Από τις πρώτες μέρες 
λειτουργίας, το ενδιαφέρον του κόσμου στράφηκε και προς έναν πει¬ 
ραματισμό σε σχέση με την κοινή καθημερινότητα, οργανώνοντας 
δραστηριότητες αυτομόρφωσης σε διάφορα επίπεδα ( μαθήματα 
φωτογραφίας, γλωσσών, εικαστικών, πολεμικών τεχνών ... ), αλλά 
και δραστηριότητες που είχαν να κάνουν με τη συνύπαρξη και τη 
βαθύτερη γνωριμία αυτών που περιστοίχιζαν την κατάληψη. Ταυ¬ 
τόχρονα συνεχίστηκε, από συγκεκριμένες πλέον ομάδες εργασίας, 
η ενασχόληση με κεντρικά πολιτικά ζητήματα, όπως οι ολυμπιακοί 
αγώνες, το μεταναστευτικό κ.ά. Η συνέλευση της ΐυττα συμμετείχε σε 
δράσεις που οργανώθηκαν σε άλλες πόλεις (Λάρισα, Βόλος, Ξάνθη, 
Καβάλα). Από τις σημαντικές στιγμές των τελευταίων ημερών ήταν 
η προκλητική εμφάνιση χρυσαυγιτών έξω από το κτίριο και κυρίως η 
απάντηση που δόθηκε από τον ευρύτερο χώρο της Θεσσαλονίκης με 
την ισοπέδωση των γραφείων τους. 

να χρόνο μετά συνεχίζουμε να ιχνηλατούμε νέα πεδία άρνησης 
ΑΖ/του υπάρχοντος, έχοντας σαν εφόδιο την κριτική αποτίμηση των 
κοινών βιωμάτων και δράσεων μας. Σε μια απόπειρα να συνδυαστεί 
μια ανοιχτή πολιτική συνέλευση μιας κατάληψης με τις συνθήκες κα¬ 
θημερινής συνύπαρξης και τριβής, συχνά συναντώνται και δυσκολίες, 
αφού μια συνταγή γι’ αυτό δεν υπάρχει. Αυτό που υπάρχει όμως είναι 
η επιθυμία μας να εμβαθύνουμε μέσα απ’ τη διαδικασία αυτή σε δι¬ 
αδρομές δαιδαλώδεις, συχνά αντιφατικές κι άλλες φορές αδιέξοδες. 
Αναζητώντας την άγνωστη γη, όπου η ατομική πρωτοβουλία και η 
συλλογική δράση συναντώνται ενάντια στη σύνεση του συμβιβα¬ 
σμού και την πρόφαση της αδυναμίας. 

Γιατί παίρνουμε τις επιθυμίες μας για πραγματικότητα 
Γιατί θέλουμε τον ήχο της καταιγίδας 


Τη Δευτέρα 28 Φλεβάρη ξεκινά εβδομάδα εκδηλώσεων απολογι¬ 
σμού και συνάντησης με αφορμή τον ένα χρόνο λειτουργίας της 
κατάληψης. 

■.ΜΟ,Η.'.ί,Τ,ΓΤ· 

21:00 ΝεβΙΙιεγ 
υιιάΒΓηταυπό 

22:00 ΟτΠΗί 6 [3113 

/}ζαήχΰιιϊΒ(>ά<Ιή 
ταιί παλαύ&κιρχκίό 


σ 

Β 3 

Β 



Παρασκευή 4 Μάρτη 

Ο 7.αΡμμ > <ηι1ΐίΙΐαιήί#π 


“ Εναςχρόνος Τβϊϊβ" 
Ανοιξή συνέλευση 
αηολογΐομού και 
(αΜτο>κριτικής 

I * 11 'Γι' ί'Ι 1 1 'ΠΊ ΙΙΊ'Ι ιϊ ΕΒΜΙ 

υϊύθό« 3 Ν (<|) + V]) 


Σάββατο 5 Μάρτη 

■ 7.00 μμ> στο πολυτεχνείο 


Βιντεοπροβολη αττϋ την 
ομάδα μεταναστών και προσφύγων 
Ακολουθεί συζήτηση με θέμα: 
"Πολιτικοί πρόσφυγες, μετανάστες, 
Εΰρώπη-Φρούρω καί οί συνθήκες 
<πϋψ εΚλαδικό χώβο’ 




* ΜΜϋΕΜΒ^ΞΪ 

Συναυλία: 925 , Μϋπ&γζ Ζςαίπ, 
Παραβάτες, Ψυχόδραμα κ. ά... 


Κυριακή 6 Μάρτη 


ΒΗΒ1ΒΙ 


«ττο/ϊογ^μού^ 


Ρεμπέτικο γλέντι στο θρέμο 


ΚΡΤάληψϊΙ ΤβΓίΒ ΙΠΕΟ9ΠΪ10 ■ Ολύμπου 67 &Τ. Παπυγεωργίον 



στο κοινωνικό Εργοστάσιο 

ΨΗΦΙΑΚΑ ΣΩΜΑΤΑ: ΨΗΦΙΑΚΟΣ 


ΕΛΕΓΧΟΣ 


πληροφοριακό σώμα/ κράτος ασφάλειας/ψηφιακή ιδιοκτησία 


Μια συνέντευξη με τους Οπΐϊο&Ι Ατι ΕηδεπιΜε στο περιοδικό Οτεεηρερρετ 



ΟΡ: Οι επιθέσεις της 11ης Σεπτέμβρη στη Νέα Υόρκη και ο 
παρεπόμενος πόλεμος ενάντια στην τρομοκρατία χρησιμο¬ 
ποιούνται διαρκώς και επιτυχώς ώστε να επεκτείνουν με ένα 
δραματικό τρόπο την δύναμη της επιτήρησης της πληροφορί¬ 
ας και του ψηφιακού ελέγχου. Με ποιούς τρόπους πιστεύει η 
κολλεκτίβα της Οπΐΐοαΐ Ατί ΕηδεπιΜε ότι ο «πόλεμος ενάντια 
στην τρομοκρατία» έχει μετασχηματίσει το πεδίο της κρατικής 
εξουσίας και του ψηφιακού ελέγχου; 


κταση του κράτους ασφάλειας; Όχι, αλλά και ούτε πριν από 
την 11η Σεπτέμβρη μπορούσε. Αλλά ας μην τα θέλουμε όλα 
δικά μας. Αποτελεί μια αποτελεσματική κοινωνική τριβή. 

ΌΡ: Σε προηγούμενα κείμενα, για παράδειγμα η «ηλεκτρο¬ 
νική διαταραχή» η εαε εισήγσγε την ιδέα του ψηφιακού ή 
ηλεκτρονικού σώματος ως ένα μέσο για την κατανόηση της 
επιτήρησης. Μπορείτε να μας εξηγήσε την εννοείτε με αυτό 
το σκεπτικό; 


στα πλαίσια του ΟΗΕ) δείχνουν ότι το κυβερνοέγκλημα και 
η κυβερνοτρομοκρατία είναι πιθανό να είναι μια από τις λί¬ 
γες περιοχές όπου οι διεθνής συμφωνία είναι προβλέψιμη. Το 
σχέδιο «συνθήκη για το κυβερνοέγκλημα» που τέθηκε για 
συζήτηση στη σύνοδο συνδέει την κυβερνοτρομοκρατία [με 
το να προτείνει εκτεταμένες διαδικασίες παρεμπόδισης της 
επικοινωνίας] με την προστασία των δικαιωμάτων πνευματι¬ 
κής ιδιοκτησίας [με το να προτείνει ποινικές κυρώσεις για την 
ηλεκτρονική παράβαση πνευματκών δικαιωμάτων]. 

ΟΡ:Με ποιους τρόπους η εαε βλέπει τους τομείς της επιτή¬ 
ρησης, του πληροφοριακού ελέγχου και της πνευματικής ιδι¬ 
οκτησίας να αλληλεπιδρούν στις καπιταλιστικές κοινωνίες; 
Πόσο σημαντική θεωρείται αυτή τη σύγκλιση για τη διατήρη¬ 
ση της κοινωνικής και πολιτικής τάξης; 

ΌΑΕ: Πότε το ζήτημα της ιδιοκτησίας και της περιουσίας δεν 
ήταν κομβικό για το κεφάλαιο; Μέσω αυτής της διεργασίας 
κατασκευάζονται διαχωρισμοί και η εξουσία μεταμφιέζεται σε 
νόμιμη αρχή. 

Αυτή την περίοδο το κεφάλαιο βρίσεται σε μια παράξενη θέση 
όσον αφορά την έννοια της ιδιοκτησίας. Τα εικονικά και βιο¬ 
μηχανικά μοντέλα ιδιοκτησίας βρίσκονται σε σύγκρουση.Ένα 
αριθμός διαφορετικών συμφερόντων διακυβεύονται. Αυτοί- 
που θέλουν να συνεχίσουν με το πρότυπο του διαφωτισμού, 
αυτοί που πιστεύουν ότι η ιδέα της ιδιοκτησίας πρέπει να τρο- 
ποποιειθεί για να ταιριάζει στο εικονικό περιβάλλον και αυτοί 
που είναι ολοκληρωτικά δοσμένοι στην εικονοκότητα. 

Αυτή η τελευταία ομάδα χρακτηρίζεται από την 

απροθυμία της να ελέγ- 

_ ξει την δυνατότητα 

αναπαραγωγής, 
πιστεύοντας 
ότι το κέρδος 
παράγεται μέσο 
της ταχύτητας 
ανταλλαγής 
πληροφοριών 
και την εξέτα¬ 
ση των πληρο¬ 
φοριών. Και τα 
δύο αυτά υβρί¬ 
δια είναι πολύ 
συγκεχυμένα 
καθώς αγνο¬ 
ούν το πως θα 
προστατέψουν 
την εικονική 
και πραγματική 
ιδιοκτησία χρη- 
σιμοποιόντας 
κοινό νομικό 
καθεστώς. Για 
να περιπλέξου¬ 
με τα πράγματα 
λίγο ακόμη η 
πειθαρχική μη¬ 
χανή που ενισχύει τον έλεγχο της ιδιοκτησίας διαχέεται σε μια 
ποικιλία κατευθύνσεων - όπου κανένα μοντέλο δεν είναι κυ¬ 
ρίαρχο - και κανείς δεν είναι σίγουρος πως θα διαφυλάξει την 
ιδιοκτησία ειδικά σε ότι αφορά την ψηφιακή ιδιοκτησία. 

Πολλοί άνθρωποι παραπλανούντα από αυτή την σύγκρουση. 
Μερικοί πιστεύουν ότι πρόκειται για έναν αγώνα μεταξύ των 
δυνάμεων της ελευθερίας και αυτών του ελέγχου, αλλά αυτή 
η αντίθεση είναι δευτερεύουσα. Η καρδιά της αντιπαράθεσης, 
της οποία γινόμαστε μάρτυρες, είναι μεταξύ διαφορετικών 
κομματιών και χρονικών ζωνών του ίδιου του κεφαλαίου. Τα 
καλά νέα αφορούν την πολλαπλότητα που εκφράζεται ανα¬ 
φορικά με την ιδιοκτησία και την πειθαρχεία και οι οποίες 
αποτελούν ένα πεδίο που γεννιούνται αντιπαραθέσεις που 
δημιουργούν ομάδες αντιστεκόμενών ανθρώπων. 


ΌΑΕ: 

ΌΑΕ: Η κρατική πολιτική που είναι απόλυτα διαφανής στην 
κοινωνική σφαίρα φυσικά παραμένει ανεπηρέαστη 
Σήμερα το κράτος μπορεί να πει, 

«εαν μας επιτρεπό¬ 
ταν να βάλουμε σε 
πλήρη εφαρμογή 
την πολιτική μας, 
η κταστροφή της 
11ης Σεπτέμβρη θα 
μπορούσε να μην 
είχε συμβεί ποτέ». 

Ετσι ενώ τα βασικά 
έχουν παραμείνει τα 
ίδια, τα επιμέρους 
στοιχεία της επιτή¬ 
ρησης έχουν ενταθεί 
και νομιμοποιηθεί. 

(τΡ: Εαν ο πόλεμος 
ενάντια στην τρο¬ 
μοκρατία είναι ένας 
διαρκής πόλεμος 
χωρίς τέλος, τι πι¬ 
θανότητες βλέπουν 
οι ΟΑΕ για μια αντι¬ 
στασιακή πολιτική 
δράση εναντίον αυ¬ 
τών των καθεστώ¬ 
των επιτήρησης; 

ΌΑΕ: Σε γενικές 
γραμμές είμαστε 
αισιόδοξοι αυτή τη 
στιγμή [παρ’όλη 
τη φρικτή αιματο¬ 
χυσία μετά την 11η Σεπτέμβρη] αλλά ειδικά σχετικά με την 
επιτήρηση είμαστε απαισιόδοξοι. Η επιτήρηση είναι ενα ολι¬ 
σθηρό ζήτημα. Για να είναι η άμεση δράση δυνατή πρέπει να 
συγκεκριμενοποιηθεί. Όταν αυτό συμβαίνει τότε το ζήτημα 
δεν φαίνεται και τόσο επείγον. Πρόκειται να ανησυχήσετε για 
κάποιον που προσέχει ποια βιβλία παίρνουμε από τη βιβλι¬ 
οθήκη, ή την κρίση του ώάδ, την ειρήνη στη μέση ανατολή, 
την μεταναστευτική πολιτική - των ζητημάτων που υπάρχει 
μια άμεση σύνδεση ανάμεσα σε μια επείγουσα κατάσταση και 
σάκκων για σώματα; 

Η επιτήρηση είναι ένα αρκετά παθητικό ζήτημα και αυτό την 
κάνει να φαίνεται και σχετικά σαν ένα ανώδυνο θέμα. Εντού¬ 
τοις όταν βάζουμε προτεραιότητες δράσης, μια παλιά παροι¬ 
μία από τον αμερικάνικο στρατό έρχεται στο μυαλό: «έαν δεν 
μπορώ να δώ, είμαι είδη νεκρός.» 

ΟΡ: Ένα μεγάλο μέρος της ευρύτερης δημόσιας συζήτησης 
επικεντρώνεται σχετικά με τα ζητήματα των κέντρων επιτή¬ 
ρησης και τους τρόπους με τους οποίους τα δικαιώματα ιδι- 
ωτικότητας και οι πολιτικές ελευθερίες αδικαιολόγητα κα- 
ταπατούνται από το κράτος και τις εταιρείες. Πιστεύετε ότι 
η επίκληση της ιδιωτικότητας και των πολιτικών ελευθερίων 
είναι σε θέση να ασκήσουν μια αποτελεσματική κριτική και να 
αντισταθούν στις σύγχρονες τεχνικές ελέγχου; 

ΌΑΕ:Λαμβάνοντας υπόψη την αποτυχία της άμεσης δράσης 
υπό μια έννοια συνέπειας και αποτελεσματικότητας, είναι η 
καλύτερη επιλογή που έχουμε. Μπορεί να αποτρέψει την επέ¬ 


Το ψηφιακό σώμα είναι 
το σύνολο των δικτυω- 
μέων αρχείων που αφο¬ 
ρούν ένα άτομο. Για τη 
ο&ε η σημασία αυτής της 
έννοιας σε μια εποχή προ¬ 
ηγμένων πληροφοριακών 
και επικόινωνιακών τεχνο¬ 
λογιών σηματοδοτεί την 
ανάδυση και κυριαρχία του 
εικονικού σώματος πάνω 
στη σάρκα. Το εικονικό 
σώμα προιμοδοτήθηκε με τα 
προνόμοια του αληθινού και 
η σάρκα αποτέλεσε απλώς 
μια φτωχή προσομοίωση. 

ΟΡ:Δεδομένου ότι έχει συντε- 
λεστεί μια μαζική επέκταση του 
π λ η - 



«Μ. 



ροφ οριακού ελέγχου 

από την περίοδο που το 
κείμενο το «πληροφορι¬ 
ακό σώμα» [Ηΐΐρ:/Λντ^. 
οπίίεαΙ-αΓΐ.ηεΐ/ΕοοΕδ/ΐεά/] 
δημοσιοποιήθηκε πριν από 
εννιά χρόνια αποτελεί ακό¬ 
μη ένα χρήσιμο εργαλείο για 
παρέμβαση ενάντια στα καθε¬ 
στώτα επιτήρησης; 

ΌΑΕ:Υπάρχουν δύο επιλογές 
εδώ, δεδομένου ότι ο έλεγχος 

των στοιχείων κάποιου δεν αποτελε πια μια επιλογή που 
ανήκει στο ίδιο το άτομο. Μια επιλογή είναι να κρυφτείς από 
το σύστημα, να γίνεις ένα φάντασμα. Αυτή η στάση βοηθά¬ 
ει το άτομο σε ορισμένες περιστάσεις, αλλά δεν ασκεί καμία 
κοινωνική επίδραση. Η άλλη επιλογή είναι η διάβρωση των 
δεδομένων, πιο λεπτομερώς η παροχή στοιχείων ηθελημένα 
ελλειματικών. Από τη στιγμή που τα δεδομένα χάνουν την 
εγκυρότητα τους μέσω των αντιφάσεων που εμπεριέχουν, τα 
«χρήσιμα» στοιχεία και τα «άχρηστα» μετατρέπονται όλα σε 
σκουπίδια. Η τεχνική μάχη ενάντια στον έλεγχο δεν είναι κυ¬ 
ρίως να τον καταστρέφεις, αλλά κατά βάση να τον καταστή¬ 
σεις άχρηστο. 

ΟΡ: Οι προπαρασκευαστικές συναντήσεις για το λ¥δΙδ ( σ.τ.μ. 
Τΐιε λΥοτΙά διπηιηΐΐ οη ίΚε Ιηίόπη&ΐΐοη δοαεΐγ μια σύνοδος 


οι© κοινωνικό ερΥοοιάοιο 

φυββΓ Οογκθ Ραιΐγ 


Ιί11ΐ56ΪΪ6Γ@1ΐθ1;Π1&ΐ1.0ΟΠ1 


Ε να ςυββΓ πάρτι έγινε στην Αθήνα το Σάββατο 4 Δεκεμβρίου στο αυτόνομο στέκι στα 
εξάρχεια. Ουοοτ; Τι είν’ τούτο; Οιιθθγ = περίεργος, αλλόκοτη, αφύσικος. 

' Ι^τσι περιέγραφαν τους ομοφυλόφιλους, 
Ι^λεσβίες και τρανσεξουαλικούς μέχρι τη 
δεκαετία του ’70. Τη δεκαετία του ’90, αγα- 
νακτισμένοι απ’ την εμπορική εκμετάλλευση 
της ςαγ ταυτότητας όλο και περισσότεροι «αλ¬ 
λόκοτοι» άρχισαν να χρησιμοποιούν τον όρο 
ςυοΘΓ. Όταν το ςηοοτ σημαίνει διαστροφή, 
εμείς οικειοποιούμαστε την λέξη που χρησι¬ 
μοποιούν για να μας κατηγορούν, την απενο¬ 
χοποιούμε και το χρησιμοποιούμε επιθετικά 
απέναντι σε μία κοινωνία που κατηγοριοποιεί 
και ιεραρχεί τις ζωές μας. Ξεβρασμένοι/ες 
από τον περιοριστικό δυϊσμό άντρα-γυναίκας και τον μονόδρομο της νόμιμης σεξουαλικής 
επιλογής έπρεπε να μπούμε σε νέες κατηγορίες, ςαγ, λεσβία, αμφί, ίταηδ, εν δυνάμει το ίδιο 
περιοριστικές. Οποοτ λοιπόν. Έξω από τις πταΐηδίτβαπι κατηγορίες και για την κατάργησή 
τους. 



Ένα πάρτι λοιπόν για όλα αυτά. 

Κ άναμε ένα πάρτι ως μία πρώτη προσπάθεια να μιλήσουμε για το ζήτημα της σεξουαλικό¬ 
τητας με τρόπο πολιτικό. "Ηταν ένα πολιτικό εγχείρημα, στήθηκε πολιτικά και πολιτικά το 
υπερασπιζόμαστε. Πολιτικό το πάρτι; Θα αναρωτηθεί ένας κακότροπος στοχαστής που στις 
βαθύτερες πολιτικές του αναζητήσεις δυσκολεύεται κανείς να υγράνει τους αστραγάλους του. 
Και βέβαια πολιτικό. Γιατί όταν η κοινωνία μάς θέλει μαντρωμένους/ες στο κλειστό κύκλωμα 
των ςαγ όατδ όπου για να επιβιώσουμε πρέπει να φιλτραριστούμε μέσα από τους νόμους του 
Πίοδίγΐδ, εμείς δημιουργούμε ςι ιθθγ νησίδες για μας. Δεν γουστάρουμε να βλέπουμε άλλο τις 
επιθυμίες και τις απολαύσεις μας να γίνονται εμπορεύματα που τροφοδοτούν το κέρδος κά¬ 
ποιων. Δεν θέλουμε απλά χώρους πιο «ίπβηάΐγ» σε ςαγ ταυτότητες, αλλά χώρους ανοιχτούς 
στις απεριόριστες δυνατότητες του φύλου και της σεξουαλικότητας. "Η μάλλον, θέλουμε να 
διαμορφώσουμε εμείς οι ίδιοι αυτούς τους χώρους. Γιατί, πώς να το κάνουμε...οι χώροι που 
φτιάχνουμε μόνοι μας, μας χωράνε καλύτερα. Και χρειαζόμαστε χώρο. Και χρόνο. Για παι¬ 
χνίδι. Για δημιουργικές συλλογικές εμπειρίες. Για συμμετοχή. Θέλουμε να δημιουργήσουμε 
ανοιχτούς χώρους, ζεστούς όπου θα διασταυρώνονται ελεύθερα σώματα όλων των φυλών, 
φύλων, ηλικιών, ικανοτήτων, μεγεθών και σεξουαλικοτήτων. Δεν θα ανεχτούμε άλλο ματσι- 
σμό, σεξισμό, ρατσισμό, ομοφοβία, τρανσοβοβία, ετεροφοβία, υψοφοβία και αραχνοφοβία. 
Αυτοί όμως δεν είναι οι μόνοι λόγοι που κάνουν αυτό το πάρτι μια πολιτική επιλογή. 

Π ώς μπορεί κανείς να μιλήσει για τη σεξουαλικότητα, για την ομοφυλοφιλία και τον έρω¬ 
τα αν δε βάλει το σώμα και την απόλαυση στο κέντρο του λόγου και της δράσης του; Αν 
όλες οι αισθήσεις, η ακοή, η αφή, η όσφρηση δεν έχουν κάτι να πουν και κάτι να κάνουν; 
Δώσαμε στη γεύση μπόλικο αλκοόλ, στα μάτια πολλαπλά μηνύματα για δυναμική επεξεργα¬ 
σία, στα αυτιά δυνατή μουσική, και στα σώματα χώρο για να κουνηθούν και να τριφτούν με 
άλλα σώματα. Η επιθυμία και ο δρόμος για την απόλαυση είναι ο άξονας μέσα από τον οποίο 
προσπαθούμε να φτιάξουμε έναν κώδικα για να επικοινωνήσουμε και να βρούμε τον εαυτό 
μας στη διαδικασία ανεύρεσης του άλλου. Όταν το ζήτημα είναι τέτοιο, οι συνειδήσεις δεν 
κατακτώνται μόνο με λόγια. "Ενα βλέμμα, ένα άγγιγμα, ένα φιλί είναι αρκετό για να γίνουν 
άλματα. 


Α ν το χάσατε, πολύ σύντομα θα έχετε τουλάχιστον ακόμα μία ευκαιρία να επανορθώσετε. 

Διαφορετικός κόσμος από διαφορετικά κοινωνικά και πολιτικά πλαίσια ανταποκρίθηκαν 
στο κάλεσμα αυτού του διαφορετικού εγχειρήματος. Αυτή ήταν η πρόθεση άλλωστε, να έχει 
κόσμο από όσο το δυνατόν πιο πολλές διαφορετικότητες. 


Τ ο στίγμα δόθηκε όσο πιο ξεκάθαρα γινόταν. Είναι ένα ςυ θθγ πάρτι, άρα ένα πάρτι για τη 
διαφορετικότητα της σεξουαλικότητας. "Ενα αλλόκοτο πάρτι, με μουσική που δεν ακούμε 
συχνά στα πταΐηδίτβαπι μαγαζιά της πόλης - είτε ςαγ-ΐοδάΐαπ είτε δίταΐςήΐ:. Ακούσαμε αρκετή 
οΙοοίτο-ρπηΓ, τοςςαο, και δΕα. Το είπαμε αυτό στις αφίσες για να το σκεφτεί καλά όποιος 
γουστάρει μονάχα Καιτούλα. Είπαμε και άλλα στις αφίσες. Και πολλά τα αφήσαμε να υπο¬ 
νοούνται. Είπαμε λοιπόν ότι όλες οι σεξουαλικότητες είναι ευπρόσδεκτες, αλλά το πάρτι το 
κάνουν 9&γ και λεσβίες. Είπαμε σ’ αυτή την πόλη ότι υπάρχουν κοπέλες που αγκαλιάζονται 
και χουφτώνονται επειδή γουστάρουν και όχι για να αποτελέσουν άλλη μία φαντασίωση του 
βαρβάτου άντρα. Γι’ αυτούς και αυτές όμως, που είναι μάλλον πολλοί σ’ αυτή την πόλη που 
βρομάει τεστοστερόνη, αφήσαμε να υπονοηθεί ότι «ε, άντε γαμηθείτε» και αυτό δεν είναι 
ευχή - είναι βρισιά - γιατί τι θα μπορούσε να είναι από τη στιγμή που η σεξουαλικότητά τους 
μάς είναι από αδιάφορη μέχρι εχθρική; Και υπονοήσαμε και άλλα στην αφίσα. Ότι δεν μπο¬ 
ρείς να διανοηθείς πόσες σεξουαλικότητες υπάρχουν ακόμα εκεί έξω. 


Γ ια αρχή χρειαζόμαστε κάποια εξωτερικά εργαλεία που θα θέσουν κάποιους όρους στα 
νέα παιχνίδια που βάζουμε τα σώματά μας να παίξουν. Αυτό το ρόλο παίξανε τα καπέλα. 
Μάθατε γι’ αυτά φαντάζομαι. "Ενα για τις τρεις μεγάλες κατηγορίες σεξουαλικότητας όπως 


τις έχει δημιουργήσει αυτή η κοινωνία (δίταΐςΗΐ:, ςαγ, Ιοδόΐαη). Το παιχνίδι ήταν απλό, φιλάς 
και δίνεις το καπέλο. Με μεγάλη μας χαρά, το δΙχαΐςΗΐ: καπέλο πολύ γρήγορα έπεσε και δεν 
βρέθηκε κανείς να το σηκώσει. Αντίθετα τα άλλα δύο καπέλα δε σταμάτησαν να κινούνται και 
να φέρουν σε απόσταση γλώσσας 
άτομα από διάφορες τάξεις, κου¬ 
ρέματα, πολιτικούς χώρους, με 
μόνο κοινό το «βιολογικό» τους 
φύλο. Την επόμενη φορά μάλλον 
δε θα χρειαστεί καπέλο αλλά και 
να χρειαστεί... θα υπάρχει. Όσο 
για μένα, το καπέλο με βοήθησε 
να βρω τη βαθύτερη αιτία για τη 
μέχρι τώρα ενασχόλησή μου μ’ 
αυτόν τον χώρο, που τέλος πά¬ 
ντων δύσκολα θα χαρακτηριζόταν 
ςαγ ίποηάΐγ: 4 οι αναρχικοί φιλού¬ 
νε υπέροχα’. 

Τ ο πάρτι το διασκεδάσαμε από 
την πρώτη στιγμή. Μας έφερε 
κοντά. Μιλήσαμε για μας και μι¬ 
λήσαμε για τη σχέση μας με τους 
άλλους και τις άλλες. Και είπαμε ότι δεν έχει πολλή πλάκα να είναι ο καθένας στο χώρο της, 
στον μικρόκοσμο που κάποιες άλλες ή εμείς οι ίδιοι φτιάξαμε για να βλέπουμε παντού όμοι¬ 
ους με μας και να αισθανόμαστε καλά. Είπαμε να έρθουμε πιο κοντά γιατί υπάρχουν πολλά 
που μας φέρνουν κοντά (οι γλώσσες μας π.χ.). Το πάρτι το διασκεδάσαμε γιατί η καύλα του 
οιιήης (να λες ότι είσαι αυτό που είσαι) παραμένει ίδια όπως την πρώτη φορά. Αυτό ήταν κάτι 
που το αφήσαμε εκεί το βράδυ μαζί με άπειρα αποτσίγαρα και άδεια πλαστικά ποτήρια. Αλλά 
κάτι το μυστήριο έγινε και δεν το σκουπίσαμε την άλλη μέρα το πρωί. "Ισως κάποιος να το 
πήρε. "Ισως κάτι να το έκανε. 



Πώς μπορεί 
κανείς να μιλήσει 
για τη σεξουαλικότητα, 
για την ομοφυλοφιλία 
και τον έρωτα αν δε βάλει 
το σώμα και την απόλαυση 
στο κέντρο του λόγου 
και της δράσης του; 

Πόλεμος και παρακμή των αυτοκρατοριών 

τεχνολογικές συνδέσεις /ασυνέχειες στην καπιταλιστική επικράτεια 


Το 1897 η βρετανική αυτοκρατορία γιόρτασε τα γενέθλια 
της βασίλισσας Βικτωρίας με μεγάλη επισημότητα. Η χλι¬ 
δή και ο πλούτος ήταν απροσμέτρητος αντανακλώντας την 
δύναμη και την επιτυχία της αυτοκρατορίας. Ποτέ στην 
ιστορία δεν είχε εμφανιστεί μια δύναμη με τέτοιο πλούτο 
και έκταση. Η βρετανία είχε υποτάξει το Μ του παγκό¬ 
σμιου πληθυσμού και εκμεταλευόταν ένα μεγάλο κομμάτι 
του πλανήτη. Ποιος θα φανταζόταν σε εκείνη την τελετή 
ότι μετά από 50 χρόνια η βρετανική αυτοκρατορία δεν θα 
υπήρχε. 

Στις μέρες μας, η τελετή «ενθρόνισης» του μπους 
μετά την επανεκλογή του εμφανίζει κάποιες αναλογίες. Σε 
καμία περίπτωση δεν μπορεί να συγκριθεί σε πολυτελεία 
με εκείνη της βασίλισσας βικτωρίας. Ο στόμφος όμως των 
λόγων και το κλίμα έπαρσης που επικρατούσε δημιουρ¬ 
γούν αναπόφευκτες συγκρίσεις για την εξέλιξη της τωρι¬ 
νής υπερδύναμης. 

Οι ηπα αποτελούν σήμερα τον πιο ισχυρό πόλο 
εξουσίας στο παγκόσμιο καπιταλιστικό σύ¬ 
στημα. Τόσο σε οικονομικό όσο και 
σε στρατιωτικό επίπεδο έχουν 
την ηγεμονία. Έχουν την 
δυνατότητα να κατέχουν 
τεχνολογία που επι¬ 
τρέπει στις επιχει¬ 
ρήσεις τους να εί¬ 
ναι προτωπόρες, 
οι καινοτομίες 
στους ηλεκτρο¬ 
νικούς υπο¬ 
λογιστές και 
στο ίντερνετ 
για παράδειγ¬ 
μα είναι ένας 
χαρακτηστικός \ 
τομέας. Ταυτό- \ 
χρονα η κυριαρ- \ 
χία των ηπα δεν θα 
μπορούσε να είναι 
εφικτή χωρίς την τεχνο¬ 
λογική υπεροπλία στους 
στρατιωτικούς συσχετισμούς. 

Η δυνατότητα να παράγει τεχνλο- 
γίες ήταν αποφασιστιστική, σε μεγάλο 
βαθμό, για την ευρύτερη κυριαρχία της. 

Το αμερικάνικο πολίτικο επιχειρηματικό σύ¬ 
μπλεγμα ανέπτυξε εδώ και χρόνια μηχανισμούς για να δι¬ 
ατηρεί την υπεροχή του στο τεχνολογικό πεδίο. Το κράτος 
χρηματοδοτεί με τεράστια ποσά, ερευνά που προορίζεται 
για το στρατό. Τα αποτελέσματα αυτής δεν παραμένουν 
όμως εγκλωβισμένα σε στρατιωτικού τύπου εφαρμογές 
αλλά στην συνεχεία διαχεονται στις επιχειρήσεις δημιουρ¬ 
γώντας μια εύπορη οικονομία 1 . Η ικανότητα των αμερικά¬ 
νικων επιχειρήσεων να εμπορευματοποιούν σε μορφή προ¬ 
ϊόντος την ερευνά είναι εκπληκτική. Το ίντερνετ αποτελεί 
μια ακτινογραφία του πως λειτουργεί αυτός ο μηχανισμός 
παραγωγής κέρδους και στρατιωτικής ισχύος καθώς ως 
γνωστών η εφαρμογή του ξεκίνησε για στρτιωτικούς σκο¬ 
πούς από το αμερικάνικο πεντάγωνο. 

Οι ηπα το 2004 ξοδεύουν 290 δις$ περισσότερα 
για βασική ερευνά από την ιαπωνία με την διαφορά ότι 
η ιαπωνία δεν διαθέτει πυρηνικά και στρατό. Το 2002 η 
αναλογία ήταν κάπως διαφορετική. Οι ηπα ξόδευαν για 
βασική ερευνά όσο η ιαπωνία, η μεγάλη Βρετανία, ο κανα- 
δάς, η ιταλία, η γερμάνιά και η γαλλία μαζί. Συγκρατείστε 
την σταδιακή αυτή πτώση στα κονδύλια για βασική ερευνά 
καθώς θα μας χρησιμεύσει αργότερα για ερμηνείες και συ¬ 
σχετίσεις που πρόκειται να κάνουμε. 

Τα τελευταία χρόνια με την διαδικασία της παγκο¬ 
σμιοποίησης νέες αγορές άνοιξαν και οι χώρες της ασίας 
αποτελεσαν πεδίο επενδύσεων από τη δύση εξαιτίας κυρί¬ 
ως του φθηνού εργατικού δυναμικού προς εκμετάλλευση. 
Όλες οι χώρες όμως δεν ακολούθησαν την ίδια πολιτική. 
Σε χώρες όπως η Ινδονησία το μπαγκλαντες παρ’ όλο το 
μεγάλο πληθυσμό του, οι τοπικοί δικτάτορες αρκεστηκαν 
στην διατήρηση της τάξης για τα εργοστάσια των πολυεθνι¬ 
κών και την απόλαυση της απολυταρχικής τους εξουσίας. 
Σε αντίθεση με τις προηγούμενες, υπήρξαν χώρες όπως η 


ταιβάν, η ινδία, η σιγκαπούρη και φυσικά η κίνα στις οποί¬ 
ες άρχισαν να εμφανίζονται εταιρείες που να παράγουν 
καινοτομίες σε τεχνολογίες αιχμής. 

Η ινδία για παράδειγμα αποτελεί την δεύτερη 
παραγωγό λογισμικού για υπολογιστές, η νότια κορέα ξε- 
περασε τις ηπα στην κατασκευή μικροτσίπ, ενώ η κίνα ανα- 
πτύσει τεχνολογίες όπως, λέιζερ, βιοτεχνολογία, και προ¬ 
ηγμένα υλικά που χρησιμοποιούνται σε ημιαγωγούς και την 
αεροναυπηγιγκή. Οι χώρες αυτές έχουν ταυτόχρονα και 
το “πλεονέκτημα” να έχουν τεράστιους πληθυσμούς για να 
ξεζουμίσουν (6.500 εργάτες σκοτώθηκαν στα ανθρακωρυ- 
χία της κίνας μόνο το τελευταίο χρόνο) ενώ η βία από την 
πλευρά του κράτους φτάνει πολλές φορές σε γενοκτονίες. 
Αυτές οι συνθήκες προσθετουν ενα συγκριτικό πλεονέκτη¬ 
μα στον ενδκαπιταλιστικό ανταγωνισμό έναντι της αμερι- 
κής. 

Αυτό που ουσιαστικά αρχίζει να αμφισβητείτε εί¬ 
ναι η τεχνοοικονομική ηγενονία των ηπα. Οι επιπτώσεις της 
διατάραξης των ισορροπιών σε αυτό τον τομέα μπορεί να 
έχουν ήδη αρχίσει να επηρεάζουν την αμερικά¬ 
νικη πολιτική. Κάτι που επιβεβαιώνει την 
παραπάνω τάση είναι μια δήλωση του 
γενικού τοποτηρητή της αυτοκρατο¬ 
ρίας τζωρτζ μπους όταν πρόσφατα 
επισκεφθηκε ενα από τα αντιμα- 
χόμενα παγκοσμίως βασίλεια 
της πλανητικής επικράτειας, 
την ευρωπαϊκή ένωση. Δή¬ 
λωσε λοιπόν ο επικεφαλής 
απαντώντας σε ερώτηση 
δημοσιογράφου, “γιατί δεν 
άρετε το εμπάργκο όπλων 
στην κίνα” . “ Το να άρονμε 
το εμπάργκο όπλων σημαίνει 
ότι θα παρέχουμε στην κίνα 
σύγχρονο στρατιωτικό εξοπλι¬ 
σμό, κάτι που σημαίνει μεταφο¬ 
ρά τεχνολογίας , γεγονός ανεπί¬ 
τρεπτο για την πολιτική μας ”. 

Ο πόλεμος ενάντια στην τρο¬ 
μοκρατία δεν ήρθε από τον ουρανό. 
Η υπερβολική τόλμη που επιδεικνύουν οι 
ηπα για στρατιωτικές επεμβάσεις σε διάφορα 
μέρη του πλανήτη και ιδίως σε χώρες που υποτίθεται 
ή πραγματικά κατέχουν πυρηνικά, δείχνει κάτι. Δείχνει σί¬ 
γουρα ενα φόβο, τον φόβο μην αμφισβητηθεί με ενα μαζικό 
όπλο η κυριαρχία τους. Ο φόβος αυτός έχει ενσαρκωθεί 
ιδεολογικά και στην ανάδειξη της ασφάλειας της μητέρας 
πατρίδας σε πλανητική αξία. Ακόμη και στην φρασεολο¬ 
γία της προπαγάνδας τους (ΐΠο αχΐδ οί ονύ, ο άξονας του 
κακού) παραπέμπει σε μια ανορθολογική και απελπιδα 
προσπάθεια να απαντηθεί με ενα αυτοκαταστροφικό για 
την ίδια την αμερικάνικη οικονομία τρόπο το αδιέξοδο στο 
οποίο βρίσκεται η αμερικάνικη αυτοκρατορία. Εν ολίγεις 
εναποθέτει όλες τις προσπάθειες της στο στρατιωτικό 
σκέλος της υπεροχής της, καθώς φαίνεται να μην 
έχει άλλη επιλογή από το να επιτείθεται σε όποιους 
αποπειρώνται ή υποψιάζονται οι ηπα ότι κατασκευάζουν 
πυρηνικά ή άλλα όπλα μαζικής καταστροφής. Σε μια επο¬ 
χή όπου το τέλος του ψυχρού πολέμου φαινόταν να έχει 
απομακρύνει τον κίνδυνο του πυρηνικού ολοκαυτώματος, 
είναι οι ίδιες οι ηπα που επαναφέρουν στο επίκεντρο τα 
όπλα μαζικής καταστροφής. Αυτό ίσως να οφείλεται στο 
ότι είναι ένα από τα λίγα ισχυρά χαρτιά υπεροπλίας που 
θέλουν/μπορούν να διατηρήσουν αλόβητα 2 

Η στροφή αυτή στην αμερικάνικη πολτικη φαίνε¬ 
ται ξεκάθαρα και από τις προτεραιότητες που βάζει και στο 
εσωτερικό μέτωπο. Οι χρηματοδοτήσεις πια κατευθύνονται 
στην στρατιωτική βιομηχανία αλλά όχι για βασική έρευνα. 
Οι τομέις της άμυνας, της εσωτερικής ασφάλειας και του 
διαστημικού προγράμματος ενισχύονται. Με αυτόν τον 
τρόπο αποδυναμώνεται η μακροπρόθεσμη δυνατότητα της 
αμερικάνικης οικονομίας να είναι ανταγωνιστική καθώς θα 
χάσει την πρωτοπόρε ία στις τεχνολογική ευρηματικότητα 3 . 
Από την άλλη οι ηπα αυτή τη στιγμή δαπανούν σε στρατιω¬ 
τικούς εξοπλισμούς περισσότερα από κάθε άλλη δύναμη. 

Ορόσημο στη ραγδαία πτώση της βρετανικής αυ- 



πρόσωπο της χρονιάς για το περιοδικό Τΐπιβ 
(( ο αμερικάνος στρατιώτης ”. 

Οι πολιτικές επιλογές δημιουργούν και τους ήρωές 
τους 

τοκρατορίας αποτέλεσε ο 1ος παγκόσμιος πόλεμος. Έναν 
πόλεμο που η βρετανία δεν μπόρεσε να αποφύγει και το 
κόστος του οποίου υπήρξε το τελειωτικό χτύπημα στην 
κυριαρχία της. Αν κοιτάξει σήμερα κανείς την κατάσταση 
στις ηπα μοιάζει αρκετά παρόμοια. 

Εν τέλει, δεν είναι απίθανο ότι οι πόλεμοι που 
υπόσχονται οι ηπα σε άξονες και σημεία του πλανήτη να 
πηγάζουν από την ανασφάλεια που έχει διαποτίσει το αμε¬ 
ρικάνικο σύστημα εξουσίας. Η επιθετικότητα τους δείχνει 
ότι έχουν εγκλωβιστεί στα αδιέξοδα της πολιτικής τους. 
Αυτό όμως που είναι σημαντικό για όσους στέκονται απέ¬ 
ναντι σε όλα τα παραπάνω παχνίδια εξουσίας είναι να απο¬ 
τρέψουν με κάθε τρόπο την μετατροπή του πλανήτη σε ενα 
πεδίο ανταλλαγών πυρηνικών. Οι αντιστεκόμενοι πρέπει 
να διαυγάσουν την αντιπαράθεση που εκτυλίσεται ώστε να 
είναι σε θέση να οξύνουν την κριτική και τη στόχευσή τους 
και να μην περιορίζονται σε φιλανθρωπικές αντιπολεμικές 
εξάρσεις. Η κριτική τους πρέπει να επικεντρώνεται στην 
αναγκαιότητα αντιλαμβανόμενοι τον καπιταλισμό ως ένα 
πλανητικό πια σύστημα, με αντιφάσεις και συγκρούσεις, να 
επιτεθούν με καθαρότητα εκεί που τους αναλογεί. 


Σημειώσεις: 

Ι.Ένα από τα πλεονεκτήματα αυτής της στρατηγικής που 
ακολουθείται τα τελευταία 50 χρόναι είναι η μετακύλιση 
του κόστους για έρευνα που θα διεξήγαγαν οι εταιρείες 
στην κοινωνία καθώς αυτό το κόστος αρχικά εμφανίζεται 
ως εθνική δαπάνη για την ανάπτυξη στρατιωτικών 
τεχνολογιών. 

2. Η συμφωνία για την μη διάδοση των πυρηνικών όπλων, 
η συμφωνία δηλαδή να συνεχίσουν να έχουν πυρηνικά 
μόνο οι χώρες του συμφώνου, η αντιπυρηνική πλανητική 
ομπρέλα των ηπα, δηλαδή η δημιουργία ενός βαλιστικού 
πυρηνικού προγράμματος που θα καλύπτει όλο το εύρος 
της υδρογείου, καθώς και τα διαστημικά προγράμματα 
που ενισχύονται με έμφαση σε στρατιωτικές χρήσεις, 
συμβάλουν στην ενίσχυση της υπόθεσης ότι οι ηπα 
πρόκειται ενδεχομένως να πολεμήσουν μέχρις εσχάτων 
για να διατηρήσουν την παγκόσμια πρωτοκαθεδρία τους 

3. Τον ιούλιο του 2004 το κονγκρέσο ενέκρινε ένα 
ποσό ρεκόρ 70.3 δις$ για ερευνά στο υπουργείο άμυνας 
για το 2005, αύξηση 7.1% περισσότερα από όσα ζήτησε 
το πεντάγωνο. Σύμφωνα με την αμερικάνικη ένωση 
για τις ανώτατες επιστήμες το υπουργείο άμυνας θα 
επικεντρώνει όλο και περισσότερο στην ανάπτυξη όπλων 
ενώ θα παραμελεί την βασική και εφαρμοσμένη έρευνα. 


μίμης 



στο κοινωνικό Εργοστάσιο 















